cyanic-selkie/wikianc huggingface dataset:
তামোল
ব্যৱহাৰ
অসমত তামোল ইয়াৰ কুমলীয়া অৱস্থাৰ পৰা পকালৈকে ব্যৱহাৰ কৰে। মাটিত গাঁত খান্দি থোৱা তামোলক বুঢ়া তামোল বোলে। কিছুমানে পকা তামোল বুঢ়া কৰিবলৈ মাটিৰ কলহ বা তেনে ধৰণৰ পাত্ৰত পানীত দুমাহমান গোৰাই থয়। পশ্চিমবংগত সাধাৰণতে চুপাৰি তামোলহে ব্যৱহাৰ কৰে। কুমলীয়া তামোলৰ কেঁহা ভাৱটো পকা তামোলত প্ৰায় নাথাকে। তামোলৰ কেঁহাৰ সোৱাদ টেনিন জাতীয় এবিধ ৰাসায়নিক পদাৰ্থ থকাৰ কাৰণে পোৱা যায়। চুপাৰি তামোল পকা তামোল দুফাল কৰি বা গোটে গোটে ৰ'দত শুকুৱাই প্ৰস্তুত কৰা হয়। বিভিন্ন ধৰণৰ জৰ্দা পাণ,মিঠা পাণ আদি চুপাৰিৰ অবিহনে পূৰ্ণতা পাব নোৱাৰে। তামোল গছ কেঁচা ঘৰ সজা আদি কামত খুঁটাৰূপে ব্যৱহাৰ কৰাৰ লগতে পুখুৰীৰৰ পৰা পানী আনিবলৈ সজা বাঁহৰ দলংখনত খুঁটা হিচাপে ব্যৱহাৰ কৰে। তামোলৰ ঢকুৱাৰপৰা বিচনী সাজি গৰমৰ দিনত বতাহ লয়।
তথ্য সংগ্ৰহ
শ্ৰেণী:তৃণ
নিৰুপমা ফুকন
নিৰুপমা ফুকন (NIRUPAMA PHUKAN) হৈছে এগৰাকী অসমীয়া সাহিত্যিক। তেওঁৱেই হৈছে হিন্দীৰ পৰা অসমীয়ালৈ অনুবাদ কৰ্ম আৰম্ভ কৰি সমাদৃত হোৱা প্ৰথম গৰাকী অনুবাদিকা।
চাকৰি জীৱন
তেওঁ ডিব্ৰগড় বিশ্ববিদ্যালয়ৰ অধ্যাপক আছিল।
বি. বিজয়ালক্ষ্মী
'''বি. বিজয়ালাক্ষ্মী' (১৯৫২ –১২ মে', ১৯৮৫) আছিল এগৰাকী ভাৰতীয় পদাৰ্থ বিজ্ঞানী। দুৰাৰোগ্য কৰ্কট ৰোগত আক্ৰান্ত হোৱাৰ সত্ত্বেও তেখেতৰ বৈজ্ঞানিক অনুসন্ধিৎসা আৰু জিজ্ঞাসু মানসিকতাৰ হীনদেঢ়ি ঘটা নাছিল। সমাজ আৰু ৰাজনীতিৰ ক্ষেত্ৰখনতো এসময়ত সক্ৰিয় হৈ উঠা বিজয়ালক্ষ্মীয়ে ১৯৭৮ চনত "আপেক্ষিকতাশূন্য কোৱাণ্টাম বলবিদ্যাত ঘূৰ্ণীয়মান কণিকাৰ বিশিষ্টতা" (characterizing a spinning particle in non-relativistic quantum mechanics.'') উদঘাটন কৰিবলৈ অধ্যয়ন আৰম্ভ কৰিছিল।
প্ৰাৰম্ভিক জীৱন আৰু শিক্ষা
বিজয়ালক্ষ্মীৰ জন্ম হৈছিল এটা ৰক্ষণশীল পৰিয়ালত। তিৰুচিপল্লীত থকা সীতালক্ষ্মী ৰামাস্বামী কলেজৰ পৰা তেখেতে ১৯৭৪ চনত স্নাতকোত্তৰ ডিগ্ৰী লাভ কৰে। তাৰপিছত তাত্ত্বিক পদাৰ্থ বিজ্ঞানৰ বিভাগত যোগদান কৰে।  ১৯৮২ চনত তেখেতে মাদ্ৰাছ বিশ্ববিদ্যালয়ৰ পৰা ডক্তৰেট ডিগ্ৰী লাভ কৰে। তাৰপিছত তেখেতৰ সাক্ষাৎ হয় টি. জয়াৰামৰ লগত। খুব কম দিনৰ ভিতৰতে দুয়ো বিবাহপাশত আবদ্ধ হয়।
কৰ্মজীৱন
বি. বিজয়ালক্ষ্মীয়ে আপেক্ষিকতাবাদৰ লগত জড়িত কেতবোৰ সমীকৰণ সম্বন্ধে অধ্যয়ন কৰিছিল, যিবোৰ সমীকৰণে বিদ্যুৎ-চুম্বকীয় আৰু মাধ্যকাৰ্ষণিক ক্ষেত্ৰত উচ্চ ঘূৰ্ণনৰ লগত নিহিত হৈ থাকে। সেইবোৰতকৈও উচ্চতৰ ঘূৰ্ণন তত্ত্ব উদ্ভাৱন কৰিব পাৰি নেকি-এই বিষয়ে তেখেতে অন্বেষণ কৰিছিল। কিছু দিনৰ পিছতেই তেখেতে আপেক্ষিকতাহীন কোৱাণ্টাম বলবিদ্যা ঘূৰ্ণীয়মান কণিকা সম্বন্ধে কাম কৰিছিল। ১৯৭৮ চনত মাদ্ৰাছ বিশ্ববিদ্যালয়ত গৱেষক পণ্ডিতৰ এটা বিশেষ সংঘৰ গঠন কৰা হৈছিল। এইটো সংঘ স্থাপন কৰাত বিজয়ালক্ষ্মীৰো অৱদান আছিল। ১৯৮০ চনত কোচীৰ বিশ্ববিদ্যালয়ত পাৰমাণৱিক শক্তি বিভাগে আয়োজন কৰা "দ্বি-বাৰ্ষিক উচ্চশক্তিসম্পন্ন পদাৰ্থ বিজ্ঞানৰ সভা"ত (biannual High Energy Physics Symposium)ত তেখেতে বক্তৃতা প্ৰদান কৰে। ইয়াৰ পিছতেই তেখেতৰ সমাদৰ আৰু সন্মান বাঢ়ে। লগতে তেখেতে কৰি থকা গৱেষণা আৰু অধ্যয়নাইও বিশেষ মৰ্যাদা পায়। দুৰ্ভাগ্যজনকভাৱে ইয়াৰ কিছুদিনৰ পিছতেই তেখেতৰ দেহ ভাগি পৰে আৰু তেখেত কৰ্কট ৰোগত আক্ৰান্ত হয়। তৎসত্ত্বেও বিজয়ালক্ষ্মীৰ উদ্যম কমি যোৱা নাছিল আৰু অসুস্থ দেহাৰেই তেখেতে পাঁচখন গৱেষণাপত্ৰ প্ৰকাশ কৰোৱাইছিল। এইকেইখন গৱেষণাপত্ৰত বাহ্যিক ক্ষেত্ৰত আপেক্ষিকতাবাদী তৰংগৰ বিষয়ে আলোকপাত কৰা হৈছিল। তাৰলগতে এইকেইখন গৱেষণাপত্ৰৰ জৰিয়তে তেখেতে ডক্তৰেট ডিগ্ৰীৰ আৱশ্যকীয়তাও পূৰ কৰিছিল। উল্লেখযোগ্য যে, আপেক্ষিকতাবাদী সমীকৰণৰ লগত জড়িত এই গৱেষণাৰ বিষয়বস্তুটো বিজ্ঞান মহলৰ ইয়াৰ পূৰ্বে দৃষ্টিগোচৰ হোৱা নাছিল। দুবছৰতকৈও অধিক সময় ধৰি বিজয়ালক্ষ্মীয়ে আপেক্ষিকতাবাদী সমীকৰণক বিভিন্ন দিশৰ পৰা গৱেষণা কৰিছিল।
ব্যক্তিগত জীৱন
১৯৭৮ চনত বিজয়ালক্ষ্মীয়ে বৈবাহিক জীৱন আৰম্ভ কৰে। বিবাহৰ পাছতেই ক্ৰমাৎ তেখেতে বাওঁপন্থী চিন্তাৰ প্ৰতি আকৰ্ষিত হয় আৰু ধৰ্মীয় বিশ্বাসো "নাস্তিকতাবাদ"ৰ ফালে আগবাঢ়ে। কোৱাণ্টাম বলবিদ্যাৰ পঢ়া-শুনা কৰি থকাৰ সময়তে তেখেত কৰ্কট ৰোগত আক্ৰান্ত হয় আৰু পৰৱৰ্তী সময়ত তেখেত হুইল চেয়াৰৰ সহায় ল'ব লগা হয়। তেনেকৈয়ে তেখেতে নিজৰ বৈজ্ঞানিক কৰ্ম অব্যাহত ৰাখে।
স্বীকৃতি
শশী কুমাৰে তেখেতৰ জীৱন আৰু দৰ্শনক লৈ "বিজয়ালক্ষ্মী: দ্য ষ্ট'ৰি অৱ এ ইয়ং অ'মেন উইথ কেন্সাৰ" শীৰ্ষক তথ্যচিত্ৰ এখন প্ৰস্তুত কৰে।
মৃত্যু
১৯৮৫ চনৰ ১২ মে'ত বিজয়ালক্ষ্মীৰ মৃত্যু হয়।
ৰীয়া
ৰীয়া বা ৰেইয়া (Rhea) হৈছে প্ৰাচীন গ্ৰীচৰ এগৰাকী দেৱী। তেওঁ ভূমিদেৱী গেইয়া আৰু আকাশৰ দেৱতা ইউৰেনাচৰ জীয়ৰী। তেওঁ ক্ৰ'নচৰ ভগ্নী তথা সহধৰ্মিণী। পৌৰাণিক কালত ৰীয়া 'দেৱতাৰ জননী' নামেৰে পৰিচিত আছিল আৰু সেয়ে দুই দেৱমাতৃ গেইয়া আৰু চিবিলৰ সৈতে তেওঁৰ নিকট সম্পৰ্ক আছিল। ধ্ৰুপদী যুগৰ গ্ৰীকসকলৰ মাজত ৰীয়া দ্বাদশ অলিম্পিয়ানৰ মাতৃ হিচাপে জনাজাত। ৰোমানসকলে ৰীয়াক মেগনা মেটাৰ আৰু দেৱী অ'পচৰ সৈতে চিহ্নিত কৰে।
নামৰ উৎপত্তি
কিছুসংখ্যক পণ্ডিতৰ মতে ৰীয়া নামটো গ্ৰীক শব্দ 'এৰা'ৰ পৰা উদ্ভৱ হৈছে যাৰ অৰ্থ ভূমি বা পৃথিৱী। আধুনিক পণ্ডিতসকলেও এই কথাটোকে সমৰ্থন আগবঢ়ায়। অৱশ্যে কোনো কোনো বিদ্বানৰ মতে ৰীয়া নামটো এক প্ৰাক-গ্ৰীক বা মিন'আন ভাষাৰ পৰাও উদ্ভৱ হ'ব পাৰে।
আখ্যান
ইউৰেনাচক ক্ষমতাচ্যুত কৰাৰ পিছত গেইয়া আৰু ইউৰেনাচে ক্ৰ'নচক কয় যে যিদৰে তেওঁ নিজ পিতৃক ক্ষমতাৰ পৰা অপসাৰণ কৰিলে সেই একেদৰে ক্ৰ'নচৰ নিজৰ সন্তানেও তেওঁক সিংহাসনচ্যুত কৰিব। এই ভৱিষ্যৎবাণী শুনি ক্ৰ'নচে প্ৰতিটো সন্তানৰ জন্মৰ পিছত সন্তানটি উদৰস্থ কৰিবলৈ লয়। জ্যুচৰ জন্মৰ সময়ত ৰীয়াই ক্ৰীট দ্বীপৰ এটা গুহালৈ যায় আৰু তাতেই সন্তান প্ৰসৱ কৰে। ইয়াৰ পিছতেই তেওঁ ক্ৰ'নচক নৱজাতক বুলি কাপোৰেৰে মেৰিয়াই এটা শিল প্ৰদান কৰে আৰু ক্ৰ'নচে সেয়া তাৎক্ষণিকভাৱে গিলি পেলায়। ৰীয়াই ইডা পৰ্বতত জ্যুচক পিতৃৰ চকুৰ পৰা আঁ‌তৰাই ৰাখিছিল।
তথ্য সংগ্ৰহ
শ্ৰেণী:গ্ৰীক দেৱতা
হ
হ অসমীয়া ব্যঞ্জনবৰ্ণ মালাৰ ৩৩ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত কৰবাত অকণমান হলেও বাধাপ্ৰাপ্ত হয়;স্বৰতন্ত্ৰী সঞ্চালিত হবও পাৰে বা নহবও পাৰে। 'হ'ও এটি ব্যঞ্জন বৰ্ণ, সেয়ে 'হ' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।
যুক্তবৰ্ণ (হ যোগ)
হ + উ = হু = হুল হ + ঊ = হূ = হূৰৱ হ + ঋ = হৃ = হৃদয় হ + ণ = হ্ণ = মধ্যাহ্ণ হ + ন = হ্ন = প্ৰাহ্ন/চিহ্ন হ + ব = হ্ব = জিহ্বা হ + ম = হ্ম = ব্ৰহ্মপুত্ৰ হ + য = হ্য = সহ্য হ + ৰ = হ্ৰ = হ্রদ/হ্ৰাস হ + ল = হ্ল = প্ৰহ্লাদ
মিনাক্ষী শ্ৰীনিবাসন
মিনাক্ষী শ্ৰীনিবাসন (Meenakshi Srinivasan; জন্ম: ১১ জুন, ১৯৭১) হৈছে এগৰাকী ভাৰতীয় নৃত্যশিল্পী, কৰিঅ'গ্ৰাফাৰ। তেখেত ভাৰতনাট্যমৰ পাণ্ডানাল্লুড় শৈলীৰ এগৰাকী পটিয়সী। তেখেতে আৰ্লামেল ভাল্লীৰ অধীনত নৃত্যৰ শিক্ষা গ্ৰহণ কৰিছিল। পৰম্পৰাগত শৈলীত নৃত্য-প্ৰদৰ্শন কৰি থকা নতুন প্ৰজন্মৰ একক শিল্পীসকলৰ ভিতৰত তেখেতে হৈছে অন্যতম।
মিনাক্ষী শ্ৰীনিবাসনে মাদ্ৰাছ সংগীত একাডেমীৰ বাৰ্ষিক আন্তৰ্জাতিক নৃত্য মহোৎসৱত নৃত্যানুষ্ঠান পৰিৱেশন কৰিছে। ইয়াৰ লগতে তেখেতে ভাৰতীয় শাস্ত্ৰীয় সংগীত আৰু নৃত্যৰ ছিফাছ মহোৎসৱ (ছিংগাপুৰ) আৰু পেৰিছত অনুষ্ঠিত হোৱা মুইছি গাইমেটতো অনুষ্ঠান পৰিৱেশন কৰিছে। ২০১১ চনত সংগীত নাটক একাডেমীৰ পৰা তেখেতে উস্তাদ বিছমিল্লাহ খান যুৱ পুৰস্কাৰ গ্ৰহণ কৰে।
ইয়াৰ লগতে শ্ৰীনিবাসন এগৰাকী স্থপতিবিদ। চেন্নাই আৰু তামিলনাডুত তেখেতে 'Calm Studio' নামৰ এখনি পেছাদাৰী প্ৰতিষ্ঠানৰ গুৰি ধৰিছে।
প্ৰাৰম্ভিক জীৱন আৰু শিক্ষা
মিনাক্ষী শ্ৰীনিবাসনে জন্মলাভ কৰে ১৯৭১ চনৰ ১১ জুনত। জন্মস্থান হৈছে চেন্নাই। শ্ৰীনিবাসনে নৃত্যশিক্ষা আৰম্ভ কৰে কলাক্ষেত্ৰৰ ভেংকটাচালাপাথীৰ অধীনত। তেখেতে ভাৰতনাট্যমৰ প্ৰশিক্ষণ লয়। পৰৱৰ্তী সময়ত আলাৰ্মেল ভাল্লীৰ ওচৰতো তেখেতে নৃত্যশিক্ষা গ্ৰহণ কৰে।
কৰ্মজীৱন
দক্ষিণ ভাৰতৰ বহুকেইখন গুৰুত্বপূৰ্ণ সভাত (sabhās) মিনাক্ষী শ্ৰীনিবাসনে নৃত্যানুষ্ঠান প্ৰদৰ্শন কৰিছে। তাৰে ভিতৰত মাদ্ৰাছ সংগীত একাডেমী, ব্ৰাহ্ম গণ সভা, আৰু কৃষ্ণ গণ সভা আৰু মাৰগাঝী মহোৎসৱ অন্যতম।
দক্ষিণ ভাৰতৰ বাহিৰতো তেখেতে একাধিক নৃত্যৰ অনুষ্ঠান পৰিৱেশন কৰিছে। তাৰে ভিতৰত বাংগালোৰ হাব্বা, আৰু নদম মহোৎসৱ, পৰিক্ৰমা মহোৎসৱ, শিল্পপৰমাণ নৃত্য মহোৎসৱ, কলিকতাৰ ডোৱাৰ লেন সংগীত সন্মিলনী, দেৱদাসী মহোৎসৱ, সূৰ্য মহোৎসৱ, স্বৰলতা মহোৎসৱ, আৰু নিশাগন্ধী মহোৎসৱ অন্যতম।
মিনাক্ষীয়ে আন্তঃৰাষ্ট্ৰীয় পৰ্যায়তো গুৰুত্বপূৰ্ণ কেইটামান নৃত্যানুষ্ঠান পৰিৱেশন কৰিছে। ছিংগাপুৰত "এছপ্লাণ্ডে-থিয়েটাৰছ অন দ্য বে"ৰ ভাৰতীয় শাস্ত্ৰীয় সংগীত আৰু নৃত্যৰ মহোৎসৱ ছিফাছ ইয়াৰে ভিতৰত অন্যতম। তাৰপিছত ছিংগাপুৰৰে ছিংগাপুৰ ৰেপেৰটৰি থিয়েটাৰ মালয়েছিয়াৰ ৰামলী ইব্ৰাহীমৰ নৃত্যৰ থিয়েটাৰ, কানাডাৰ ভেংকোভাৰৰ দ্য গেইট টু দ্য স্পিৰিট মহোৎসৱ,  লণ্ডনৰ ইয়ং মাষ্টাৰছ মহোৎসৱ, পেৰিছ, ফ্ৰান্সৰ মুইছি গাইমেটতো তেখেতে নৃত্যানুষ্ঠান কৰে। বেলজিয়াম আৰু হলেণ্ডতো মিনাক্ষীয়ে নৃত্যৰ অনুষ্ঠান আগবঢ়াইছে।
বঁটা-সন্মান
মিনাক্ষীয়ে নিজৰ নৃত্য আৰু কৰ্মৰাজিৰ বাবে কেইবাটাও বিশেষ সন্মান লাভ কৰিবলৈ সক্ষম হৈছে। নৃত্ত (বিশুদ্ধ নৃত্য, nritta), নৃত্য (প্ৰকাশিকা নৃত্য, nritya) আৰু নাট্যৰ (নাটক, natya)ৰ দিশত প্ৰদৰ্শন কৰা অভ্যন্তৰীণ শক্তি আৰু "পৰিমিত উৎকৃষ্টতা"ৰ বাবে তেখেতে ইতিবাচক সমালোচনা লাভ কৰিছে। ২০০৭ চনত তেখেতে "নাট্য কলা বিপাঞ্চী"ৰ সন্মান লাভ কৰে। ২০১২ চনত লাভ কৰে "নাট্য কলা দৰ্শিনী" আৰু "নৃত্য অভিনয়া সুন্দৰম" সন্মান।
গগন নাৰং
গগন নাৰং (Gagan Narang; জন্ম: ৬ মে' ১৯৮৩) হৈছে এগৰাকী ভাৰতীয় শ্বুটাৰ। তেওঁ ২০১২ চনত লণ্ডনত অনুষ্ঠিত গ্ৰীষ্মকালীন অলিম্পিকত ৩০ জুলাই ২০১২ তাৰিখে পুৰুষৰ ১০ মিটাৰ এয়াৰ ৰাইফল ইভেণ্টত ৭০১.১ ৰ চূড়ান্ত স্ক'ৰ লাভ কৰি ব্ৰঞ্জৰ পদক লাভ কৰিছিল।   তেওঁ লণ্ডন অলিম্পিকৰ বাবে যোগ্যতা অৰ্জন কৰা প্ৰথম ভাৰতীয় আছিল। তেওঁ অলিম্পিক গ'ল্ড কুৱেষ্ট নামৰ অলাভজনক সংস্থা এটাৰ দ্বাৰা সমৰ্থিত আছিল।
প্ৰাৰম্ভিক জীৱন আৰু শিক্ষা
গগনৰ জন্ম হৈছিল ভীমসেন নাৰঙৰ ঔৰষত আৰু অমৰজিতৰ গৰ্ভত ১৯৮৩ চনৰ ৬ মে' তাৰিখে চেন্নাইৰ এটা পঞ্জাবী হিন্দু অৰোৰা পৰিয়ালত। তেওঁৰ দেউতাক আছিল এয়াৰ ইণ্ডিয়াৰ এজন অৱসৰপ্ৰাপ্ত মুখ্য মেনেজাৰ। গগনৰ পৰিয়ালৰ মূল আছিল হাৰিয়ানাৰ পানীপথ জিলাৰ চিমলা গুজৰান গাঁও। অৱশ্যে তেওঁৰ দেউতাকৰ চাকৰিসূত্ৰে তেওঁলোক পানীপথৰ পৰা হায়দৰাবাদলৈ সলনি হয় আৰু তেওঁ তাতে ডাঙৰ দীঘল হৈছিল। তেওঁ স্কুলীয়া শিক্ষা গীতাঞ্জলি ছিনিয়ৰ স্কুলৰ পৰা লাভ কৰি হায়দৰাবাদৰে ওচমানিয়া বিশ্ববিদ্যালয়ৰ পৰা কম্পিউটাৰ এপ্লিকেচনৰ স্নাতক ডিগ্ৰী লাভ কৰে। ১৯৯৭ চনত তেওঁ দেউতাকৰ পৰা এয়াৰ পিষ্টল লাভ কৰি শ্বুটিংত আগ্ৰহী হয়। তেওঁ বেগমপেটত থকা ঘৰৰ পিছফালে শ্বুটিং অনুশীলন কৰিছিল। তেওঁৰ দেউতাকৰ মতে, গগনে দুবছৰ বয়সতে শ্বুটিং ক্ষমতাৰ দেখুৱাইছিল যেতিয়া তেওঁ পুতলা পিষ্টলেৰে গুলী মাৰি বেলুন এটা ফুটাইছিল।
কেৰিয়াৰ
নাৰঙে ২০০৩ চনৰ ২৬ অক্টোবৰত হায়দৰাবাদত অনুষ্ঠিত এফ্ৰো এছিয়ান গেমছত পুৰুষৰ ১০ মিটাৰ এয়াৰ ৰাইফল প্ৰতিযোগিতাত সোণৰ পদক লাভ কৰে। তেওঁ ২০০৬ আৰু ২০১০ চনৰ শ্বুটিং বিশ্বকাপত এয়াৰ ৰাইফলত সোণৰ পদক লাভ কৰে।
জাৰ্মানীৰ হানোভাৰত অনুষ্ঠিত প্ৰাক-অলিম্পিক প্ৰতিযোগিতাত গগনে এয়াৰ ৰাইফলৰ বিশ্ব অভিলেখকৈ অধিক ৭০৪.ত স্ক'ৰ কৰিছিল; সেইসময়ৰ বিশ্ব অভিলেখ আছিল অষ্ট্ৰিয়াৰ থমাছ ফাৰ্নিকে ২০০৬ বিশ্বকাপত কৰা ৭০৩.১ স্ক'ৰ। গগন নাৰঙে ২০০৬ চনৰ কমনৱেলথ গেমছত ৪টা সোণৰ পদক লাভ কৰিছিল।
২০০৮ চনৰ আৰম্ভণিতে চীনত অনুষ্ঠিত বিশ্বকাপত স্বৰ্ণ জয় কৰাৰ পিছত নাৰঙে ২০০৮ চনৰ আইএছএছএফ বিশ্বকাপ ফাইনেলৰ বাবে যোগ্যতা অৰ্জন কৰিছিল। গগনে অৰ্হতা ৰাউণ্ডত এটা নিখুঁত ৬০০ শ্বট কৰিছিল। তেওঁ চূড়ান্ত ৰাউণ্ডত ১০৩.৫ স্ক'ৰ কৰি বিশ্ব অভিলেখ কৰি মুঠ ৭০৩.৫ স্ক'ৰ লাভ কৰিছিল। ২০০৮ চনৰ ৪ নৱেম্বৰত তেওঁ অষ্ট্ৰিয়াৰ থমাছ ফাৰ্নিকৰ অভিলেখ ভংগ কৰে, যিটো ২০০৬ চনত স্পেইনৰ গ্ৰানাডাত অনুষ্ঠিত বিশ্বকাপৰ ফাইনেলত স্থাপিত হৈছিল। গগনে কৈছিল যে তেওঁৰ বিজয় বিশেষ তাৎপৰ্যপূৰ্ণ আছিল কাৰণ তেওঁৰ অনুপ্ৰেৰণাৰ উৎস বাৰাক অ'বামা সেই একেদিনাই আমেৰিকা যুক্তৰাষ্ট্ৰৰ ৰাষ্ট্ৰপতি ৰূপে নিৰ্বাচিত হৈছিল।
২০১০ চনৰ আগষ্টত নাৰঙে তেওঁক সন্মানীয় খেল ৰাজীৱ গান্ধী খেলৰত্ন বঁটাৰ বাবে তিনিবাৰকৈ উপেক্ষা কৰাৰ পিছত ৰাজহুৱাভাৱে অসন্তুষ্টি প্ৰকাশ কৰিছিল আৰু তেওঁ অনুপ্ৰেৰণাৰ অভাৱৰ বাবে ২০১০ চনৰ কমনৱেলথ গেমছত অংশগ্ৰহণ নকৰে বুলি ভাবুকি দিছিল। অৱশ্যে তেওঁৰ পৰিয়াল আৰু অনুৰাগীসকলৰ তীব্ৰ চাপত তেওঁ পিছত অংশগ্ৰহণ কৰাৰ সিদ্ধান্ত লয়।
নাৰঙে ২০১০ চনত নতুন দিল্লীত অনুষ্ঠিত কমনৱেলথ গেমছত ৪টা সোণৰ পদক লাভ কৰিছিল। পুৰুষৰ ১০ মিটাৰ এয়াৰ ৰাইফল একক প্ৰতিযোগিতাত তেওঁ এটা নিখুঁত ৬০০ শ্বট কৰিছিল যিটো এটা নতুন অভিলেখ আছিল। গগনে ২০১০ এছিয়ান গেমছত ৰূপৰ পদক অৰ্জন কৰিছিল। তেওঁ অভিনৱ বিন্দ্ৰা আৰু সঞ্জীৱ ৰাজপুতৰ সৈতে মিলি দলীয় প্ৰতিযোগিতাত ভাৰতৰ হৈ আন এটা ৰূপৰ পদক লাভ কৰিছিল। এছিয়ান গেমছৰ আৰম্ভণিৰ দিনা তেওঁ এই দুয়োটা ৰূপৰ পদক জিকিছিল।
২০১২ চনৰ লণ্ডন অলিম্পিকত ১০ মিটাৰ এয়াৰ ৰাইফল ইভেণ্টত নাৰঙে মুঠ ৭০১.১ স্ক'ৰ লাভ কৰি ব্ৰঞ্জৰ পদক লাভ কৰে আৰু সেই বছৰৰ অলিম্পিকত ভাৰতৰ প্ৰথম পদক বিজয়ী হৈ পৰে। তেওঁ আছিল ভাৰত হৈ অলিম্পিকত পদক অৰ্জন কৰা তৃতীয় শ্বুটাৰ। ৭০১.৫ স্ক'ৰ অৰ্জন কৰা ইটালীৰ ৰূপৰ পদক বিজয়ী নিকোলো কাম্প্ৰিয়ানিৰ পিছত আছিল গগন, আনহাতে ৰোমানিয়াৰ স্বৰ্ণ পদক বিজয়ী এলিন জৰ্জ মোলডোভানু স্ক'ৰ আছিল ৭০২.১। অৱশ্যে তেওঁ ৰয়েল আৰ্টিলাৰী বেৰেকত পুৰুষৰ ৫০ মিটাৰ ৰাইফলত তিনিটা স্থানৰ বাবে ফাইনেলৰ যোগ্যতা অৰ্জন কৰিবলৈ ব্যৰ্থ হয়।
বঁটা আৰু স্বীকৃতি
তেওঁৰ কৃতিত্বৰ স্বীকৃতিস্বৰূপে নাৰঙক ২০১১ চনত ভাৰত চৰকাৰে পদ্মশ্ৰী বঁটা প্ৰদান কৰে। গগন নাৰঙক ২০১০ চনৰ সন্মানীয় ৰাজীৱ গান্ধী খেলৰত্ন বঁটাৰ বাবে নিৰ্বাচিত কৰা হৈছিল। এয়া ভাৰতৰ সৰ্বোচ্চ ক্ৰীড়া বঁটা। ২০১১ চনৰ ২৯ আগষ্টত তদানীন্তন ৰাষ্ট্ৰপতি প্ৰতিভা পাটিলে তেওঁক এই বঁটা প্ৰদান কৰে। লগতে গগন নাৰঙক ইণ্ডিয়ান গ্ৰেণ্ড প্ৰিঁৰ আয়োজকসকলে ২০১২ চনৰ ইণ্ডিয়ান গ্ৰেণ্ড প্ৰিঁত চেকাৰ্ড ফ্লেগ ল'ৰাবলৈ আমন্ত্ৰণ জনাইছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতৰ ক্ৰীড়া শ্বুটাৰ শ্ৰেণী:অলিম্পিকত পদক বিজয়ী ভাৰতীয় শ্ৰেণী:অৰ্জুন বঁটা বিজয়ী শ্ৰেণী:মেজৰ ধ্যান চান্দ খেলৰত্ন বঁটা বিজয়ী শ্ৰেণী:পদ্মশ্ৰী বঁটা বিজয়ী
মোৰ যৌৱনৰ ৰামধেনু
মোৰ যৌৱনৰ ৰামধেনু (Mor Joubanar Ramdhenu) হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন গল্প সংকলন য'ত মাজে মাজে কবিতাও আছে। কিতাপখন প্ৰকাশ কৰিছে বনলতা প্ৰকাশনে। লেখকে কিতাপখন উছৰ্গা কৰিছে সাহিত্য আৰু সংস্কৃতিৰ সীমান্তহীন বিশ্বৰ নাগৰিক, সুশীল আৰু সজ্জন উষাৰঞ্জন ভট্টাচাৰ্য্যলৈ। ২০০৯ চনৰ ডিচেম্বৰ মাহত প্ৰথম প্ৰকাশ হোৱা এই গ্ৰন্থখনত উল্লেখ থকা গল্পসমূহ বীৰেন্দ্ৰকুমাৰ ভট্টাচাৰ্যৰ সম্পাদনাত ১৯৫২ চনত নৱ-জন্ম লাভ কৰা ৰামধেনু আলোচনীত প্ৰকাশিত। সেই সময়ত লেখক বৰগোহাঞিৰ বয়স আছিল ২০ বছৰ।
বিৱৰণ
কিতাপখনৰ আৰম্ভণিতে লেখকে উল্লেখ কৰিছে যে ৰামধেনু আলোচনীৰ পাতত প্ৰকাশিত সংৰক্ষণযোগ্য বুলি ভবা লেখাসমূহ অন্যান্য সংকলনত অন্তৰ্ভুক্ত কৰি এইখনত থকা গল্পসমূহ কিম্বা কবিতাসমূহৰ অধিকাংশৰ কথা তেওঁ পাহৰি পেলাইছিল। সেই লেখাবোৰ প্ৰকাশ কৰাৰো তেওঁৰ আছিল প্ৰৱল অনিচ্ছা। তেওঁৰ নিজৰ ভাষাত,"বাকী যিবোৰ লেখা পুৰণি 'ৰামধেনু'ৰ পাতত লুকাই আছিল আৰু যিবোৰ লেখা এতিয়াহে মোৰ চকুত পৰিছে সেই লেখাবোৰৰ বিষয়ে-বিশেষকৈ গল্পকেইটাৰ বিষয়ে-মই ইমান বেছি লজ্জিত সেইবোৰ পুৰি ছাই কৰি পেলাবলৈ মন যায়। কিন্তু সেই লেখাবোৰ জ্বলাই দিয়াৰ পৰিৱৰ্তে এতিয়া 'বনলতা'ৰ অনন্ত হাজৰিকাই সেই গোটেইবোৰ লেখাক একত্ৰিত কৰি এই কিতাপখন কৰিছে। এই লেখাবোৰ পঢ়ি পাঠকে মোৰ লেখক-জীৱনৰ প্ৰস্তুতি-পৰ্বৰ এটা চকা-মকা আভাস হয়তো পাব পাৰে।" ২২ টা কবিতা,২ টা প্ৰবন্ধ আৰু ১৬ টা গল্প সমৃদ্ধ কিতাপখন আৰম্ভ হৈছে কবিতাৰে আৰু শেষো হৈছে কবিতাৰেই। প্ৰথমটো কবিতা 'অৰণ্য' আৰু শেষৰটো 'শৰৎ'। অৰণ্যৰ পিছতে আছে 'ভিনচেণ্ট্‌ ভ্যান গোঘ' কবিতাটো আৰু তৃতীয় অধ্যায়টো হৈছে 'আধুনিক অসমীয়া কবিতা' শীৰ্ষক এটা প্ৰবন্ধ। একেৰাহে কবিতা বা গল্প নিদি কবিতাৰ মাজে মাজে গল্পসমূহ দিয়া আছে। কিতাপখনত সন্নিৱিষ্ট বাকীকেইটা কবিতা হ'ল, 'মহানগৰ','সাপ','মধুচন্দ্ৰিকা','চিগাৰেট', 'দুটি কবিতা', 'নৱকান্ত বৰুৱালৈ মুকলি চিঠি', 'আশ্ৰয়', 'ৰাধা', 'ওফেলিয়া', 'হৈমন্তী', 'সাতজন বুঢ়া মানুহ', 'বহুত দিনৰ পাছত', 'শৰতৰ দিন', 'এড্‌ইন মূইৰৰ শেষ কবিতা', 'গুৱাহাটী', 'জননীৰ সন্ধানত এজন ডেকা মানুহ', 'কেইজনীমান বুঢ়ী তিৰোতা', 'অৰ্জ্জুনৰ বিশ্বৰূপ দৰ্শন' আৰু 'জীৱনৰ সন্ধানত এজন ডেকা মানুহ'। গল্পকেইটা হৈছে,'বৰষুণ', 'মহাশ্বেতাৰ বিয়া', 'এটি ডিটেক্‌টিভ্‌ গল্প', 'জনদিয়েক অসমীয়া কবি', 'পৰ্দ্দা', 'আশ্ৰয়', 'কৃতজ্ঞতা', 'চিকাৰ', 'সমাধান', 'নৰকত বসন্ত', 'ন-পঢ়ুৱৈৰ দৃষ্টিভংগীত বেজবৰুৱা','অসুখ', 'সমকালীন অসমীয়া চুটি গল্প', 'ইস্মাইল শেখৰ সন্ধানত','এটা নতুন ভিক্ষাৰী' আৰু 'যৌৱন'। কিতাপখনত থকা আনটো প্ৰবন্ধ 'শ্ৰীকৃষ্ণৰ উপাখ্যান' অনুবাদমূলক।
লগতে চাওক
শ্ৰেণী:অসমীয়া গ্ৰন্থ শ্ৰেণী:প্ৰবন্ধ গ্ৰন্থ শ্ৰেণী:হোমেন বৰগোহাঞিৰ সাহিত্যৰাজি
১০ অক্টোবৰ
আজিৰ দিনটোত ঘটা কেইটামান উল্লেখযোগ্য ঘটনা হ’ল-
বাহ্যিক সংযোগ
শ্ৰেণী:অক্টোবৰ শ্ৰেণী:ইংৰাজী বৰ্ষপঞ্জীৰ দিন
ড়
ড় অসমীয়া ব্যঞ্জনবৰ্ণ মালাৰ ৩৫ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ড়'ও এটি ব্যঞ্জন বৰ্ণ, সেয়ে 'ড়' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।
তথ্যসংগ্ৰহড়
শ্ৰেণী:অসমীয়া ব্যঞ্জনবৰ্ণ
জুনা গীত
জুনা গীতসমূহ লোকসাহিত্যৰ অমূল্য সম্পদ৷ উজনি অসমৰ লগতে নামনি অসমৰ প্ৰায়বোৰ অঞ্চলতে এই গীতবোৰ জনপ্ৰিয়৷ এই গীতসমূহ দৰঙী বিয়াসৰ ওজাৰ একচেতীয়া সম্পদ বুলিও কোৱা হয়৷ দৰঙী ভাষাত জুনা গীতসমূহক ’ঝুনা’ বুলি কোৱা হয়৷ গীতসমূহৰ প্ৰায়ভাগেই লঘু হাস্যৰসাত্মক, লোকানুষ্ঠানৰ লগত জড়িত, গ্ৰাম্য কথনভংগীত ৰচিত আৰু বিষম কথাৰ অৱতাৰণা কৰি লোকমনক আকৰ্ষণ কৰিব পৰা ধৰণৰ৷
লেবানন
লেবানন, চৰকাৰী ভাবে লেবানন গণৰাজ্য, পশ্চিম এছিয়াৰ ভূমধ্যসাগৰৰ পূব পাৰত অৱস্থিত এখন ৰাষ্ট্ৰ। ইয়াৰ উত্তৰ আৰু পূবত ছিৰিয়া আৰু দক্ষিণত ইজৰাইল দেশ অৱস্থিত। ভূমধ্যসাগৰৰ আৰু আৰৱৰ ভিতৰৰ ভাগৰ এই দেশখনৰ ইতিহাস সমৃদ্ধ আৰু মিশ্ৰিত। এই অঞ্চল পেলেষ্টাইনৰ অতি প্ৰাচীন প্ৰায় ২৫০০ খ্ৰীষ্টপূৰ্বৰ পৰা ৫৩৯ খ্ৰীষ্টপূৰ্বৰ সংস্কৃতিৰ স্থল। কোনো কোনো পণ্ডিতৰ মতে ইয়াতেই লিপিৰ আৱিষ্কাৰ হৈছিল। তাৰপিছত ফাৰ্চী, ইউৰোপীয়, ৰোমান, আৰৱী, আৰু উছমানি তুৰ্কী সকলৰ দ্বাৰা শাসিত হোৱাৰ পিছত অৱশেষত লেবানন ফ্ৰান্সৰ অধীনত যায়। এই ঐতিহাসিক পৰিঘটনা সমূহৰ বাবেই দেশ খনৰ ধাৰ্মিক আৰু জাতীয় বৈচিত্ৰতাত চহকী।
লেবাননৰ প্ৰায় ৬০% লোক মুছলমান। তাৰে ভিতৰত চিয়া আৰু চুন্নী সম্প্ৰদায়ৰ অনুপাত সমান। বাকী ৩৮% খ্ৰীষ্টিয়ান ধৰ্মৰ। ১৯৪৩ চনত ফ্ৰান্সৰ পৰা স্বাধীনতা পোৱাৰ পিছত ইয়াত একপ্ৰকাৰৰ গৃহযুদ্ধ চলিছিল আৰু ২০০৬ চনত ইজৰাইলৰ লগত এক যুদ্ধ হয়।
প্ৰিয়ংকা মজুমদাৰ
প্ৰিয়ংকা (프리얀카; সম্পূৰ্ণ নাম: প্ৰিয়ংকা মজুমদাৰ) অসমৰ এগৰাকী কণ্ঠশিল্পী। প্ৰিয়ংকা বৰ্তমান কোৰীয় প'প সংগীত (চমুকৈ কে-প'প) বেণ্ড জি-গাৰ্লচ্ (Z-Girls)-ৰ মূল কণ্ঠশিল্পী। প্ৰিয়ংকাক ভাৰতৰ প্ৰথম কে-প'প তাৰকা ৰূপে অভিহিত কৰা হয়। কে-প'প বা কোৰীয় প'প এক সংগীতৰ শৈলী যাৰ উদ্ভৱ হয় দক্ষিণ কোৰিয়াত, যি বৰ্তমানে আন্তঃৰাষ্ট্ৰীয় পৰ্যায়ত বিপুল জনপ্ৰিয়তা লাভ কৰিব সক্ষম হৈছে।
জুনা গীত
জুনা গীতসমূহক বিশ্লেষণ কৰিলে সাধাৰণতে দুই ধৰণৰ জুনা গীত পোৱা যায় – ধৰ্মীয় জুনা, সামাজিক জীৱনৰ জুনা৷ ধৰ্মীয় জুনা গীতৰ ভিতৰত কৃষ্ণ বিষয়ক, শিৱবিষয়ক আৰু কৃষ্ণ-গোপী বিষয়ক গীতবোৰ আলোচনাৰ মাজলৈ আনিব পাৰি৷ তাঁতীৰ জুনা গীতসমূহকো ধৰ্মীয় জুনাৰ ভিতৰতে ধৰা হয়৷ আনহাতে সামাজিক জীৱনৰ জুনাবোৰ বিবিধ বিষয়ৰ৷ ওকণি মৰা ঔষধৰ জুনা, চাহপাতৰ জুনা, নাঙলৰ জুনা, পচলাৰ জুনা, কপাহৰ জুনা, ভূইকঁপৰ জুনা, কলি কালৰ জুনা, ভাৱৰীয়াৰ জুনা আদি সমাজ-বাস্তৱতাৰ বিভিন্ন দিশৰ লগত জড়িত জুনাখিনিক দ্বিতীয় শ্ৰেণীত আৰ্য সমাজ-জীৱনৰ জুনাৰ ভিতৰত ধৰিব পাৰি৷
প্ৰিয়ংকা মজুমদাৰ
প্ৰাৰম্ভিক জীৱন
প্ৰিয়ংকাৰ জন্ম হয় ১৯৯৭ চনৰ ২ জুলাইত। অসমৰ গুৱাহাটীৰ ৰূপনগৰৰ বাসিন্দা প্ৰিয়ংকাই সৰুৰে পৰাই কে-প'প সংগীতৰ প্ৰতি আকৰ্ষিত আছিল। তাই কে-প'প সংগীত শুনিয়েই কোনো শিক্ষকৰ অবিহনে কোৰীয় ভাষাতো আয়ত্ত্ব কৰিছিল। জনপ্ৰিয় কে-প'প বেণ্ড বি টি এচ প্ৰিয়ংকাৰ অনুপ্ৰেৰণাৰ মূল উৎস।
লেবানন
ইয়াত এক বিশেষ প্ৰকাৰৰ গণতান্ত্ৰীক চৰকাৰে শাসন কৰে। ইয়াৰ ৰাষ্ট্ৰপতি এজন খ্ৰীষ্টিয়ান, প্ৰধানমন্ত্ৰী এজন চুন্নী মুছলমান, নিৰ্বাচিত প্ৰতিনিধিৰ সভাৰ অধ্যক্ষ এজন চিয়া মুছলিম আৰু উপ-প্ৰধানমন্ত্ৰী এজন পৰম্পৰাগত গ্ৰীক ধৰ্মৰ। আৰৱী আৰু ফৰাচী ইয়াৰ চৰকাৰী ভাষা।
জুনা গীত
ধৰ্মীয় জুনা গীতসমূহৰ ভিতৰত তাঁতীৰ জুনাসমূহত ব্যংগাত্মক কথা-বতৰা নাই৷ চহা জীৱনৰ কল্পনাই এই গীতসমূহত প্ৰাধান্য পাইছে৷ ৰাধাক পিন্ধাবলৈ এখন সুন্দৰ কাপোৰ বোৱাবৰ বাবে কৃষ্ণ তাঁতীৰ ওচৰলৈ গৈছে তাকে তলৰ জুনা গীতটিত অনিন্দ্য সুন্দৰকৈ প্ৰকাশ পাইছে–
প্ৰিয়ংকা মজুমদাৰ
কেৰিয়াৰ
দক্ষিণ কোৰিয়াৰ বৈদেশীক মন্ত্ৰালয়ে প্ৰতিবছৰে আয়োজন কৰা কে-প'প ৱৰ্ল্ড ফেষ্টিভেল প্ৰতিযোগিতাত ২০১৬ চনত প্ৰিয়ংকা ভাগ লয়। চেংৱান চহৰত অনুষ্ঠিত প্ৰতিযোগিতাখনৰ অন্তিম পৰ্যায়ত প্ৰিয়ংকাই শ্ৰেষ্ঠ কণ্ঠশিল্পীৰ খিতাপ দখল কৰে।
লেবানন
লেবাননত দুটা পৰ্বত শ্ৰেণী আছে। ইয়াৰ উপকূলীয় সীমাৰেখাও যথেষ্ট বেছি। লেবাননক প্ৰায়ে "মধ্যপ্ৰাচ্যৰ পদ্মৰাগ মণি" বুলি কোৱা হয়।
প্ৰিয়ংকা মজুমদাৰ
কেৰিয়াৰ
আন্তঃৰাষ্ট্ৰীয় কে-প'প সংগীত তাৰকা সৃষ্টি কৰাৰ উদ্দেশ্যে আৰম্ভ হোৱা জি-প'প ড্ৰিমছ নামৰ এক কাৰ্যসূচীৰ অংশ হিচাপে গঠন হোৱা জি-গাৰ্লচ্‌ নামৰ ছোৱালীৰ কে-প'প বেণ্ডত প্ৰিয়ংকাই মূল কণ্ঠশিল্পী ৰূপে স্থান লাভ কৰে। তাইৰ লগতে দিল্লীৰ সিদ্ধান্ত অৰোৰাই জি-বইজ্ নামৰ ল'ৰাৰ কে-প'প বেণ্ডত স্থান পায়। ২০১৯ চনৰ ১৭ জানুৱাৰীত এক ভিডিঅ' যোগে প্ৰিয়ংকাৰ লগতে জি-গাৰ্লচ্‌ আন সদস্যসকলক দৰ্শকৰ মাজত চিনাকি কৰাই দিয়া হয়। কোনো কে-প'প বেণ্ডত স্থান লাভ কৰা প্ৰিয়ংকা আৰু সিদ্ধান্ত হৈছে প্ৰথম ভাৰতীয়, সেয়ে দুয়োকে ভাৰতৰ প্ৰথম কে-প'প তাৰকা হিচাপে অভিহিত কৰা হয়।
লেবানন
ইয়াত প্ৰায় ৪ মিলিয়ন লোকে বসবাস কৰে। আনহাতে প্ৰায় ১৬ মিলিয়ন লেবানিছ মানুহ বিশ্বৰ আন আন প্ৰান্তত বাস কৰে। লেবাননৰ সংস্কৃতি ঘাইকৈ পাশ্চাত্য সভ্যতাৰ লগত মিল আছে। সেয়ে ইয়াক প্ৰাচ্য আৰু পাশ্চাত্যৰ মিলনভূমি বুলিও কোৱা হয়।
প্ৰিয়ংকা মজুমদাৰ
কেৰিয়াৰ
প্ৰিয়ংকাৰ প্ৰথম কে-প'প সংগীত ভিডিঅ' "হোৱাট ইউ ৱাইটিং ফৰ" মুক্তি পায় ২০১৯ চনৰ ২২ ফেব্ৰুৱাৰীত।
জুনা গীত
আনন্দে মোহন বংশী বজাই৷
প্ৰিয়ংকা মজুমদাৰ
সমালোচনা
প্ৰিয়ংকাৰ লগতে জি-গাৰ্লচ্‌ বেণ্ডে শ্ৰোতা-দৰ্শকৰ পৰা ধনাত্মক সঁহাৰি লাভ কৰিব সক্ষম হয়। তথাপিও কে-প'পৰ কিছু ৰক্ষণশীল অনুৰাগীয়ে প্ৰিয়ংকা কোৰীয় মূলৰ নোহোৱা বাবে আৰু কোৰীয় ভাষা সলসলীয়াকৈ ক'ব নোৱাৰাৰ বাবে সমালোচনা কৰে। এক সাক্ষাৎকাৰত প্ৰিয়ংকাই তাইৰ গাৰ-বৰণৰ আৰু চেহেৰা পৰম্পৰাগত কোৰীয় লোকৰ দৰে নোহোৱাৰ বাবে লাভ কৰা ঋনাত্মক মন্তব্য আৰু বৰ্ণবৈষম্য সন্মুখীন হোৱাৰ কথা সদৰি কৰে।
লেবানন
চিদাৰ গছ লেবাননৰ ৰাষ্ট্ৰীয় প্ৰতীক। ইয়াৰ পৰ্বত-পাহাৰত যথেষ্ট পৰিমাণে এই গছ পোৱা যায়। লেবাননৰ মুঠ মাটিকালি ১০,৪৫২ বৰ্গ কিমি (৪,০৩৫ বৰ্গ মাইল), ইয়াৰে ১.৬% বা ১৬৭ বৰ্গ কিমি হৈছে জলভাগ। ২০০৭ চনৰ জুলাই মাহ অনুসৰি লেবাননৰ আনুমানিক জনসংখ্যা হৈছে মুঠ ৪,০৯৯,০০০।
প্ৰিয়ংকা মজুমদাৰ
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমীয়া কণ্ঠশিল্পী
লেবানন
প্ৰশাসন
লেবানন ছয়খন প্ৰশাসনিক অঞ্চলত বিভক্ত। এই ছয়খন প্ৰশাসনিক অঞ্চল আকৌ ২৫খন জিলাত ভাগ কৰা হৈছে। জিলা সমূহ আকৌ কেইবাখনো পৌৰসভাত বিভক্ত কৰা হৈছে।
জুনা গীত
গৈলন্ত গোঁসাই তাঁতীৰ ঠাই৷৷
লেবানন
ৰাজনীতি
লেবানন এক সংসদীয় গণতন্ত্ৰ যত চৰকাৰৰ সৰ্বোচ্চ পদসমূহ আনুপাতিক হাৰে কিছু নিৰ্দিষ্ট ধৰ্মীয় গোষ্ঠীৰ লোকৰ প্ৰতিনিধিৰ বাবে নিৰ্ধাৰিত। সংবিধান অনুসৰি প্ৰতি ৪ বছৰ অন্তৰালত সংসদীয় নিৰ্বাচন হয়। আইনসভাই আগন্তুক ৬ বছৰৰ বাবে ৰাষ্ট্ৰপতি নিৰ্বাচন কৰে। লেবাননৰ শেষ সংসদীয় নিৰ্বাচন ২০০৯ চনত আৰু ৰাষ্ট্ৰপতি নিৰ্বাচন ২০০৮ চনত অনুষ্ঠিত হয়। ৰাষ্ট্ৰপতি আৰু আইনসভাই একত্ৰে প্ৰধানমন্ত্ৰী নিৰ্বাচন কৰে।
তথ্য উৎস
শ্ৰেণী:এছিয়াৰ দেশ শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
জুনা গীত
দূৰতে দেখিয়া তাঁতী হাসয়৷
আমাৰ গৃহক হৰি আসয়৷৷
ইয়াৰ বাহিৰেও কৃষ্ণ সম্পৰ্কীয় গীতবোৰত কৃষ্ণৰ লৱণু চোৰৰ কাহিনীৰ লগতে দুষ্টালি ভৰা ঘটনাসমূহ সন্নিৱিষ্ট কৰা হৈছে৷ এই গীতসমূহৰ বেছিভাগতে লঘু ৰসাত্মক কথাবোৰ আছে৷ ব্যাস সংগীতৰ লগত জড়িত শিৱ প্ৰসংগত গীতসমূহৰ প্ৰায়ভাগ হাস্যৰসেৰে ভৰা৷ অৱশ্যে ব্যাস সংগীতৰ লগত জড়িত কিছু গীত গহীন ধৰণৰ৷
ভাং যে ধতুৰা খালো পাৰ্বতী মাথাত ধৰিছে টান৷
আজি সাজৰ চাউল মুঠি তই ধাৰ ঋণ কৰি আন৷৷
এই গীতটিৰ শিৱ-পাৰ্বতীৰ কথাৰ মাজেৰে গ্ৰাম্য সমাজৰ ভঙুৱা, কানীয়া লোকসকলৰ দৈনন্দিন জীৱনৰ চিত্ৰ ফুটি উঠিছে৷
অ’ উদ্ধৱ সখী অ’ বান্ধৱ সখী
চলি যোৱা তুম চলি যোৱা তুম
বদাতিকাক লাগি বান্ধৱ সখী হে৷৷
(ব্যাস সংগীতৰ গহীন ৰূপ)
পচলাৰ জুনা, কপাহৰ জুনা আদিৰ জৰিয়তে কাম-কাজ নজনা মহিলাক ব্যংগ কৰি দৈনন্দিন জীৱনত প্ৰয়োজনীয় অৰ্হতাসমূহ আয়ত্ত কৰিব নোৱাৰিলে কেনে ধৰণৰ অথন্তৰ ঘটিব পাৰে তাকে অতি লগাকৈ বৰ্ণনা কৰা হৈছে –
কাটি আনি পচলা মজিয়াত থলে৷
পচলাৰ পানী গৈ ঘৰ বুৰি গলে৷৷ (পচলাৰ জুনা)
সূতাৰ আখি মাৰোতে কঁকাল আটি লাগে৷
আখি মাৰোতে মোৰ চাঁচখন ভাগে৷৷ (কপাহৰ জুনা)
কিছুমান জুনাৰ ভাষা আৰৱী, ফাৰ্চী, হিন্দী-ব্ৰজাৱলী৷ কোনো কোনো জুনাত ‘আল্লাকি জাল্লা’ আদিৰ উল্লেখ পোৱা যায়৷ অৱশ্যে এই ধৰণৰ জুনাক ‘দৰবাৰী’ বা ‘মোগলী গীত’ বোলে৷ পূজাৰ সময়ত এনে গীত গোৱা নিষেধ৷ সভা-সন্মিলনীৰ অনুষ্ঠানতহে এই গীতবোৰ গোৱা হয়৷ শিৱ আৰু কৃষ্ণৰ লগত জড়িত গীতসমূহ সকলোতে গোৱা হয়৷ লোকজীৱনৰ লগত জড়িত এই গীতসমূহ অসমীয়া লোকসাহিত্যৰ অমূল্য সম্পদ৷ জুনা গীতসমূহে লোকজীৱনত সংঘটিত হোৱা সৰু-বৰ কথাসমূহৰ সম্ভেদ দিয়াৰ লগতে দৈনন্দিন জীৱনৰ প্ৰয়োজনীয় কিছুসংখ্যক কাম-কাজৰ জ্ঞান লাভত সহায় কৰে৷ ■
জুই
thumb|250px|[[বনজুইৰ দৃশ্য। ]] thumb|250px|কৃত্ৰিম উপগ্ৰহৰ দ্বাৰা লোৱা ফটোত আমাজন বৰ্ষাৰণ্যত হোৱা বনজুইৰ দৃশ্য, ২২ আগষ্ট ২০১৯ জুই বা অগ্নি (Fire) হৈছে দ্ৰুত প্ৰজ্জ্বলনশীল পদাৰ্থৰ ৰাসায়নিক বিক্ৰিয়াবিশেষ। ইয়াৰ ফলত উত্তাপ, পোহৰ আৰু বহুবিধ ৰাসায়নিক প্ৰতিক্ৰিয়া সৃষ্টি হয়। ধীৰগতিত অম্লজাত প্ৰক্ৰিয়াৰে সংগঠিত জুই বা পৰিপাকতন্ত্ৰৰ বিক্ৰিয়াত সৃষ্ট জুইৰ সংজ্ঞা ইয়াৰ অন্তৰ্ভুক্ত নহয়।
শিখা
প্ৰাচীন কালত গ্ৰীক অ্যালকেমিষ্ট সকলে জুইক এটি মৌল বুলি ভাবিছিল। কিন্তু মৌলৰ আধুনিক সংজ্ঞাৰ মতে জুই মৌল নহয়, ই বিভিন্ন মৌলৰ সমন্বয়ত গঠিত কেতবোৰ পদাৰ্থ। জুই উত্তপ্ত গেছৰ এটি মিশ্ৰণ। ৰাসায়নিক বিক্ৰিয়াৰ ফলত, বায়ুৰ উপাদান অক্সিজেন আৰু বিভিন্ন ধৰণৰ দাহ্য পদাৰ্থৰ সংমিশ্ৰণত সৃষ্টি হোৱা তপত গেছীয় পদাৰ্থবোৰ জুইৰ শিখা ৰূপে দেখা যায়। এনে বিক্ৰিয়াৰ ফলত কাৰ্বন ডাইঅক্সাইড, জলীয় বাষ্প, পোহৰ আৰু তাপ আদি উৎপন্ন হয়। এনে ধৰণৰ তাপবৰ্জী বিক্ৰিয়াত তাপৰ পৰিমাণ যিমানেই বাঢ়ে, দাহ্য পদাৰ্থত উপস্থিত থকা কাৰ্বন অথবা অন্যান্য মৌলৰ পৰমাণুসমূহে সিমানেই বেছি পোহৰ বিকিৰণ কৰে। এই তাপৰ দ্বাৰা পোহৰ উৎপাদন প্ৰক্ৰিয়াকেই Incandescence বা তাপোজ্বলতা বোলা হয়। যদি অগ্নিশিখা যথেষ্ট উত্তপ্ত হয়, তেতিয়া গেছীয় পৰমাণুবোৰ আয়নিত হয় আৰু পদাৰ্থৰ অন্য এটি অবস্থালৈ গুচি যায়। পদাৰ্থৰ এই অৱস্থাটোক প্লাজমা বোলা হয়। অগ্নিশিখাৰ ৰঙৰ তাৰতম্য নিৰ্ভৰ কৰে দহন কৰা পদাৰ্থৰ গুণাগুণ আৰু দাহ্য পদাৰ্থৰ উষ্ণতাৰ ওপৰত। জুইৰ আটাইতকৈ উত্তপ্ত অংশৰ বৰণ নীলা কাৰণ এই অংশই নীলা বৰণৰ পোহৰ বিকিৰণ কৰে। জুইৰ শিখাৰ আটাইতকৈ শীতল অংশটো হ’ল শিখাৰ শীৰ্ষ অংশটো য’ত কমলা বা হালধীয়া-কমলা বৰণ দেখা যায়। জুইৰ শিখাৰ আকাৰ মাধ্যাকৰ্ষণ শক্তিৰ দ্বাৰা নিয়ন্ত্ৰিত হয়। জুইৰ শিখাৰ মধ্যবৰ্তী অৱস্থানত থকা উত্তপ্ত গেছৰ ঘনত্ব শিখাটোৰ চৌপাশৰ বায়ুৰ ঘণত্বত কৈ কম। কিন্তু এই অংশৰ গেছীয় পদাৰ্থৰ তাপমাত্ৰা চৌপাশৰ বায়ুৰ তুলনাত অনেক বেছি। সেয়ে এই উত্তপ্ত গেছীয় পদাৰ্থবোৰ অধিক ঘনত্বৰ অঞ্চলৰ পৰা কম ঘনত্বৰ দিশে গতি কৰে। মাধ্যাকৰ্ষণ বলৰ কাৰণে শিখাৰ গেছীয় পদাৰ্থবোৰে উৰ্ধমুখী গতি কৰে। আমি সদায়ে দেখি অহা জুইৰ শিখাৰ গতি সেয়ে উৰ্ধমুখী। কিন্তু মাধ্যাকৰ্ষণহীন পৰিবেশত, যেনে মহাকাশত অথবা স্পেচ শ্বাটলত জুই জ্বলালে জুইৰ শিখাটোৱে এটি গোলাকাৰ পিণ্ডৰ আকৃতি ধাৰণ কৰে।
বৈশিষ্ট্য
জুই খুবেই গৰম প্ৰকৃতিৰ। ইয়াক স্পৰ্শ কৰা অসম্ভৱ। ইয়াৰ সংস্পৰ্শলৈ যি আহে, সেয়ে পুৰি শেষ হৈ যায়।
বাস্তৱ জীৱনত জুই উপযোগী আৰু ইয়াৰ গুৰুত্ব অপৰিসীম। জুই ব্যৱহাৰত অত্যন্ত সচেতনতাৰ পৰিচয় দিব লাগে। ঠাণ্ডা অৰ্থাৎ শীতকালত অগ্নি প্ৰজ্জ্বলনৰ মাধ্যমেৰে ঘৰৰ পৰিৱেশ গৰম ৰাখা হয়, আন্ধাৰত পোহৰৰ ব্যৱস্থা কৰা হয়। ইয়াৰোপৰি তাপ শক্তিৰ সহায়ত ৰন্ধাকাৰ্য পৰিচালনাৰ মাধ্যমেৰে মানুহৰ জীৱনধাৰণ কাৰ্যক্ৰমক ব্যাপকভাবে নিয়ন্ত্ৰণ কৰা হয়।
সাবধানতাৰ সৈতে জুই নজ্বলালে ই মাৰাত্মক প্ৰতিক্ৰিয়া বা প্ৰভাৱ সৃষ্টি কৰে। জুই নিয়ন্ত্ৰণৰ বাহিৰলৈ গ'লে ই ১৭,৪০০ বৰ্গ কিলোমিটাৰ অঞ্চলব্যাপী ক্ষতিসাধন কৰিবলৈ সক্ষম যি আমেৰিকানন যুক্তৰাষ্ট্ৰৰ নিউয়ৰ্ক চহৰৰ সমান। সম্পূৰ্ণ বনাঞ্চল ধ্বংস হৈ যায় যদিহে জুইক নিয়ন্ত্ৰণত ৰাখিব পৰা নাযায়। প্ৰতিবছৰ ইউৰোপৰ বনাঞ্চলৰ এটি বৃহৎ অংশ অগ্নিজনিত কাৰণত ধ্বংস হৈ যায়। এই ধৰণৰ ঘটনাসমূহ মূলতঃ গ্ৰীষ্মকালত সংঘটিত হয়। অগ্নিনিৰ্বাপককৰ্মী বা প্ৰশিক্ষিত দলে আকস্মিকভাবে সৃষ্ট অগ্নিকাণ্ড নিৰ্বাপনৰ বাবে কাম কৰে।
জুই জ্বলাবলৈ তিনিটা উপাদানৰ প্ৰয়োজন হয়- অক্সিজেন, দাহ্য পদাৰ্থ আৰু তাপ। কাঠ, কয়লা, তেল, আদিবোৰ হৈছে দাহ্য পদাৰ্থ। এবাৰ জুই জ্বলিবলৈ আৰম্ভ কৰিলে পিছত ই নিজেই তাপ উৎপাদন কৰিবলৈ সক্ষম।
জুই নিয়ন্ত্ৰণ
জুইক প্ৰধানকৈ তিনিটা পৃথক উপায়েৰে নিৰ্বাপণ কৰা সম্ভৱ। জুই জ্বলিবলৈ প্ৰয়োজন হোৱা উপাদান কেইটাৰ যিকোনো এটা উপাদানৰ উপস্থিতি যদি নোহোৱা কৰি দিয়া হয় তেন্তে জুই আপোনা আপুনি নুমাই যায়। এই পদ্ধতিক ষ্টাৰভেচন বুলি কোৱা হয়। অক্সিজেন প্ৰত্যাহাৰৰ মাধ্যমেৰে জুইৰ নিবাৰণ সম্ভৱ এই পদ্ধতিটো শ্বাসৰোধকাৰি জুই বা স্মুদাৰিং নামে পৰিচিত। জুই খালি স্থানত নজ্বলে অথবা ই কাৰ্বন ডাইঅক্সাইডৰ দ্বাৰা আবৃত স্থানটো নজ্বলে। তাপ শক্তিক দূৰৈত ৰখাৰ মাধ্যমেৰে জুই নিয়ন্ত্ৰণত ৰখা যায়। প্ৰধান আৰু সাধাৰণ উপায় হৈছে পানীৰ ব্যৱহাৰ কৰা জুইক বিস্তৃত হোৱাত বাধা দিয়ে। এই পদ্ধতিক কুলিং বোলা হয়। পানীয়ে দাহ্য পদাৰ্থবোৰক চেঁচা কৰে যাতে এইবোৰৰ উষ্ণতা জ্বলন উষ্ণতাতকৈ তললৈ নামি আহে। দাহ্য পদাৰ্থবোৰক জলীয় বাষ্পই আগুৰি ধৰিও জুইক বায়ু যোগান বন্ধ কৰাত সহায় কৰে। মেগনেচিয়াম জনিত শিখাৰ সহায়ত সৃষ্ট কিছুমান জুইৰ সৰ্বগ্ৰাসী বিচ্ছুৰণক বাধা দিব পৰা নাযায়। কাৰ্বন ডাই অক্সাইড, নাইট্ৰ'জেন আৰু অন্যান্য অগ্নিনিবাৰণৰ সহায়ক যৌগক পুৰি পেলাব পৰাকৈ সক্ষম। বৈদ্যুতিক আহিলা আৰু পেট্ৰ'লৰ নিচিনা প্ৰজ্বলক দ্ৰব্যৰ লগা জুই নুমাবৰ বাবে কাৰ্বন-ডাই-অক্সাইড হৈছে উত্তম নিৰ্বাপক। ই বায়ুতকৈ গধুৰ হোৱা বাবে জুইকুৰা কম্বলৰ দৰে ঢাকি ধৰি ইন্ধন আৰু অক্সিজেনৰ সংস্পৰ্শৰ পৰা বিচ্ছিন্ন কৰে। ফলত জুই নিয়ন্ত্ৰণ হয়।
তথ্যসূত্ৰ
শ্ৰেণী:দহন শ্ৰেণী:তাপ সঞ্চালন শ্ৰেণী:ৰন্ধন প্ৰণালী
বিপাশা বৰা
বিপাশা বৰা (Bipasha Borah) হৈছে এগৰাকী অসমীয়া গল্পকাৰ।
জন্ম
১৯৮৬ চনত যোৰহাটৰ সৰু চৰাই চাহ বাগিছাত বিপাশা বৰাৰ জন্ম হয়।
শিক্ষা
স্নাতক পৰ্যন্ত তেওঁ শিক্ষা যোৰহাটত কৰিছিল। যোৰহাটৰ চৰকাৰী উচ্চতৰ মাধ্যমিক বহুমুখী বালিকা মহাবদ্যালয়ৰ পৰা ইতিহাস সন্মানীয় বিষয় হিচাপে লৈ স্নাতকত উত্তীৰ্ণ হয়। পাছত তেওঁ তেজপুৰ বিশ্ববিদ্যালয়ৰ পৰা সংস্কৃতি অধ্যয়ন বিভাগৰ পৰা স্নাতকোত্তৰ পাছ কৰে।
সাহিত্যৰাজি
তেওঁ সৰুৰে পৰা গল্প,কবিতা আদি লিখিবলৈ আৰম্ভ কৰে। তেখেতৰ প্ৰথমখন গল্পপুথি হৈছে “মৌ-মাখি সাম্ৰাজ্য”।
বঁটা আৰু সন্মান
মৌ-মাখি সাম্ৰাজ্য নামৰ গল্পপুথিৰ বাবে বিপাশা বৰাই ২০১৮ চনত সাহিত্য অকাডেমিৰ “যুৱ পুৰস্কাৰ” লাভ কৰে।
মহাত্মা
মহাত্মা (Mahātmā (/məˈhɑːtmə, -ˈhæt-/) শব্দৰ অৰ্থ হৈছে "মহান আত্মা" (महात्मा mahātmā: महा mahā (মহান) + आत्मं বা आत्मन ātman [আত্মা])। আধুনিক ইংৰাজী শব্দ ‘চেইণ্ট’ ব্যৱহাৰিক অৰ্থত মহাত্মাৰ সমাৰ্থক আৰু ইয়াক "সদগুৰু" বুলি অনুবাদ কৰিব পাৰি।
এই বিশেষণ সাধাৰণতে বাসবেশ্বৰ (১১৩১-১১৬৭), মোহনদাস কৰমচান্দ গান্ধী (১৮৬৯-১৯৪৮), মুন্সিৰাম (পিছলৈ স্বামী শ্ৰদ্ধানন্দ) (১৮৫৬-১৯২৬), লালন শ্বাহ (১৭৭২-১৮৯০), আয়ঙ্কালী (১৮৬৩-১৯৪১) আৰু জ্যোতিৰাও ফুলে (১৮২৭-১৮৯০) আদিৰ দৰে বিশিষ্ট লোকৰ ক্ষেত্ৰত প্ৰয়োগ কৰা হয়। ইয়াক ঐতিহাসিকভাৱে জৈন পণ্ডিতসকলৰ এটা শ্ৰেণীৰ বাবেও ব্যৱহাৰ কৰা হৈছে।
গান্ধীৰ ‘মহাত্মা’ উপাধি
কিছু লেখকৰ মতে, ৰবীন্দ্ৰনাথ ঠাকুৰে ১৯১৫ চনৰ ৬ মাৰ্চত গান্ধীৰ বাবে ‘মহাত্মা’ উপাধি ব্যৱহাৰ কৰিছিল। কিছুৱে দাবী কৰে যে, ১৯১৫ চনৰ এপ্ৰিল মাহত গুৰুকুল কাংগাদিৰ বাসিন্দাসকলে তেওঁক মহাত্মা বুলি মাতিছিল, আৰু তাৰ পৰিৱৰ্তে তেওঁ প্ৰতিষ্ঠাপক মুন্সিৰামক মহাত্মা বুলি অভিহিত কৰিছিল (যি পিছলৈ স্বামী শ্ৰদ্ধানন্দ ৰূপে পৰিচিত হৈছিল।) অৱশ্যে, ১৯১৫ চনৰ ২১ জানুৱাৰীত গুজৰাটৰ জেটপুৰত, গান্ধীক "মহাত্মা" উপাধিৰে সন্মানিত কৰা নৌতমলাল ভগৱানজী মেহতাৰ এখন নথি ভাৰতৰ নতুন দিল্লীৰ ৰাষ্ট্ৰীয় গান্ধী সংগ্ৰহালয়ত সংৰক্ষণ কৰা হৈছে। এই দস্তাবেজখন হৈছে গান্ধীক প্ৰদান কৰা "মহাত্মা" উপাধিৰ আটাইতকৈ পুৰণি প্ৰমাণ পত্ৰ।
লগতে চাওঁক
চম্পাৰণ সত্যাগ্ৰহ
শ্ৰেণী:মহাত্মা গান্ধী
৮ অক্টোবৰ
আজিৰ দিনটোত ঘটা কেইটামান উল্লেখযোগ্য ঘটনা হ’ল-
বাহ্যিক সংযোগ
শ্ৰেণী:অক্টোবৰ শ্ৰেণী:ইংৰাজী বৰ্ষপঞ্জীৰ দিন
বলপে'ন
বলপইণ্ট কলম বা বলপে'ন (Ballpoint Pen) এবিধ কলম৷ কলমটোৰ মুখত চিয়াঁহী ওলাবলৈ এটা সৰু বল থাকে বাবে কলমবিধৰ নাম হৈছিল বলপে'ন৷ আজিকালি সমগ্ৰ বিশ্বতে বলপে'ন বহুলভাৱে ব্যৱহৃত৷ বলপে'নবোৰত চিয়াঁহীৰ পৰিৱৰ্ত্তে চিয়াঁহীৰ 'ৰিফিল'ৰ ব্যৱস্থা থাকে আৰু কাগজত লিখোঁতে বিয়পি যোৱাৰ সমস্যা নাথাকে৷ লিখাৰ লগে লগে শুকায় আৰু পানী পৰিলে নিবিয়পে৷ আটাইতকৈ সুবিধাজনক কথা হ'ল- এৰোপ্লেনৰ পাইলটসকলে আগতে ফাউণ্টেন পে'ন ব্যৱহাৰ কৰোঁতে বিমানত ওপৰলৈ উৰি যাওঁতে বায়ুৰ চাপ কমাৰ বাবে চিয়াঁহী পে'নৰ মুখেৰে ওলাই কাপোৰ-কানি নষ্ট কৰিছিল৷ বলপে'নৰ চিয়াঁহী ডাঠ হোৱাৰ বাবে চিয়াঁহী ওলাই যোৱাৰ সম্ভাৱনা নাথাকে৷ তদুপৰি বলপে'নবোৰ ইমানেই সস্তা,চিয়াঁহী শেষ হ'লে পেলাই দিব পাৰি৷ অৱশ্যে দামী বলপে'নত চিয়াঁহী শেষ হ'লে পুনৰ নতুন 'ৰিফিল' ব্যৱহাৰ কৰিব পাৰি৷ লিখাৰ উপৰিও চিত্ৰশিল্পীসকলে বলপে'নেৰে ছবিও আকেঁ৷ <ref name="গ্ৰন্থ ১"
ইতিহাস
১৮৮৮ চনৰ ৩০ অক্টোবৰত প্ৰথম বলপে'নৰ পেটেণ্ট জাৰি কৰিছিল আৰু সেই দিনটোকে বলেপে'ন উদ্ভাৱনৰ তাৰিখ বুলি ধৰা হয়৷ আমেৰিকাৰ জ'ন লাউড নামৰ এজন ব্যক্তিয়ে বলেপে'ন পোনতে সাজি উলিয়াইছিল৷ এই পে'নবিধ তেওঁ কাগজত লিখাৰ বাবে তৈয়াৰ কৰা নাছিল৷ চামৰাত লিখিবৰবাবে লাউডে মুখত বল থকা আৰু ডাঠ চিয়াঁহী ব্যৱহাৰ কৰি লিখিব পৰা নতুন এবিধ কলমৰ উদ্ভাৱন কৰে৷ নিবৰ পৰিৱৰ্ত্তে তেওঁ ষ্ট্ৰীলৰ বল ব্যৱহাৰ কৰিছিল৷ কিন্তু তেওঁৰ উদ্ভাৱিত কলমবিধ মিহি কাগজত লিখিবপৰা বিধৰ নাছিল৷ গতিকে কলমবিধৰ বাণিজ্যিক উৎপাদন নহল৷ হাংগেৰীৰ লেঝলো বিৰো আৰু তেওঁৰ ভাতৃ জৰ্জে লগ লাগি এবিধ উন্নতমানৰ বলপে'ন উদ্ভাৱন কৰিলে৷ বলপে'নত নতুন চিয়াঁহী ভৰাই তেওঁলোক সফল হ'ল৷ তেওঁলোকে ১৯৩৮ চনৰ ১৫ জুনত বলপে'ন উদ্ভাৱনৰ ব্ৰিটিছ পেটেণ্ট লাভ কৰিলে৷ ১৯৪৩ চনত তেওঁলোকে আৰ্জেণ্টিনাতো বলপে'নৰ পেটেণ্ট কৰে৷ 'বিৰো' নামেৰে বলপে'ন কেইবাখনো দেশৰ বজাৰত উপলব্ধ হ'ল৷
বাহ্যিক সংযোগ
শ্ৰেণী:লিখন সঁজুলি
মিছ আৰ্থ
মিছ আৰ্থ (Miss Earth) হৈছে এক আন্তৰ্জাতিক সৌন্দৰ্য প্ৰতিযোগিতা যি পৰিৱেশ সজাগতা, সংৰক্ষণ আৰু সামাজিক দায়বদ্ধতাৰ সমৰ্থন কৰে। বিশ্ব-ফাইনেলত অংশগ্ৰহণ কৰা ৰাষ্ট্ৰীয় পৰ্যায়ৰ প্ৰতিযোগিতাৰ সংখ্যাৰ ক্ষেত্ৰত এই প্ৰতিযোগিতাখন বিশ্বৰ তৃতীয় সৰ্ববৃহৎ সৌন্দৰ্য প্ৰতিযোগিতা।   মিছ ৱৰ্ল্ড, মিছ ইউনিভাৰ্ছ আৰু মিছ ইণ্টাৰনেচনেলৰ সৈতে, প্ৰতিযোগিতাখন হৈছে বিগ ফোৰ আন্তৰ্জাতিক সৌন্দৰ্য প্ৰতিযোগিতাসমূহৰ ভিতৰত এটা। এই খিতাপ সকলো আন্তৰ্জাতিক প্ৰতিযোগিতাৰ ভিতৰত আটাইতকৈ আকাংক্ষিত সৌন্দৰ্য খিতাপ।
প্ৰসূতি
প্ৰসূতি (प्रसूति, Prasūti) এগৰাকী হিন্দু পৌৰাণিক আখ্যান বৰ্ণিত দেৱী। তেওঁ হৈছে দক্ষ দেৱৰ দাম্পত্যসংগী। প্ৰসূতিৰ আন এক নাম হৈছে পাঞ্চজনী (বা বিৰাণী/অসিক্নী)। দক্ষৰ প্ৰথম জনমৰ ভাৰ্যা প্ৰসূতি, আৰু দ্বিতীয় জনমৰ ভাৰ্যা পাঞ্চজনী। দক্ষ আৰু প্ৰসূতিৰ কেইবাগৰাকীও কন্যা আছিল। ভিন ভিন শাস্ত্ৰৰ ব্যাখ্যা অনুসৰি বা স্থানবিশেষে ১৬, ২৪ বা ৬০ হিচাপে বৰ্ণিত হৈছে।  সতী দেৱী আছিল তেওঁলোকৰ ভিতৰত অন্যতম উল্লেখনীয়। প্ৰসূতি হৈছে ব্ৰহ্মা দেৱৰ দ্বাৰা সৃষ্ট প্ৰথম মানৱ স্বয়ম্ভূৱ মনু আৰু শতৰূপাৰ কণিষ্ঠা কন্যা।  আখ্যান অনুসৰি প্ৰসূতিৰ সৃষ্টি ব্ৰহ্মাদেৱৰ বাঁওহাতৰ বুঢ়া আঙুলিৰ পৰা হৈছিল বুলি কোৱা হয়।
বৰ্ণনা
বেছিভাগ হিন্দু ধৰ্মীয় শাস্ত্ৰৰ মতে, দক্ষ দেৱে দুবাৰ জন্ম গ্ৰহণ কৰিছিল। তেওঁৰ প্ৰথম জন্ম হৈছিল সৃষ্টিকৰ্তা ব্ৰহ্মাৰ সৃষ্টিৰ জৰিয়তে, আৰু দ্বিতীয় জন্ম আছিল তেওঁৰেই পুনৰ আৱিৰ্ভাৱ।
মিছ আৰ্থ
মিছ আৰ্থ শিৰোনামটো ধাৰণ কৰাৰ সময়ছোৱাত, শিৰোনামধাৰীসকলে গোলকীয় প্ৰত্যাহ্বানসম্পৰ্কীয় সমস্যাবোৰ সমাধান কৰা নিৰ্দিষ্ট প্ৰকল্পবোৰৰ প্ৰচাৰত সময় উৎসৰ্গা কৰে। এই সময়ছোৱাত প্ৰায়ে বিদ্যালয় ভ্ৰমণ, গছ ৰোপণ কাৰ্যকলাপ, পথ প্ৰচাৰ, পৰিষ্কাৰ-পৰিচ্ছন্নতা, শ্বপিং মল ভ্ৰমণ, সংবাদ মাধ্যমৰ অতিথি, পৰিৱেশ মেলা, শিশুসকলক কাহিনী কোৱাৰ কাৰ্যসূচী, পৰিৱেশ-সৌন্দৰ্য অনুষ্ঠান, আৰু অন্যান্য পাৰিপাৰ্শ্বিক কাৰ্যকলাপত জড়িত হৈ থাকে। মিছ আৰ্থ বিজয়ী হৈছে মিছ আৰ্থ ফাউণ্ডেচন, ৰাষ্ট্ৰসংঘৰ পৰিৱেশ কাৰ্যসূচী (ইউএনইপি), আৰু অন্যান্য পৰিৱেশ সংগঠনৰ মুখপাত্ৰ। মিছ আৰ্থ ফাউণ্ডেচনে অংশগ্ৰহণকাৰী দেশসমূহৰ পৰিৱেশ বিভাগ আৰু মন্ত্ৰালয়, বিভিন্ন ব্যক্তিগত খণ্ড আৰু নিগমৰ লগতে ৱৰ্ল্ড ৱাইল্ডলাইফ ফাউণ্ডেচন(ডব্লিউ ডব্লিউ এফ)ৰ সৈতেও তেওঁলোকে কাম কৰে। বৰ্তমানৰ মিছ আৰ্থ হৈছে বেলিজ দেশৰ ডেষ্টিনি ৱাগনাৰ যাক ২১ নৱেম্বৰ, ২০২১ তাৰিখে মুকুট পিন্ধোৱা হৈছিল।
প্ৰসূতি
বৰ্ণনা
মহাভাৰতৰ ব্যাখ্যা অনুসৰি দক্ষ আৰু তেওঁৰ ভাৰ্য্যা প্ৰসূতি ব্ৰহ্মাদেৱৰ ক্ৰমে সোঁ আৰু বাওঁ হাতৰ বুঢ়া আঙুলিৰ পৰা উদ্ভূত হৈছিল৷ মৎস্য পুৰাণত বৰ্ণনা কৰা কাহিনী অনুসৰি দক্ষ, ধৰ্ম, কামদেৱ আৰু অগ্নি ব্ৰহ্মাদেৱৰ ক্ৰমান্বয়ে সোঁ হাতৰ বুঢ়া আঙুলি, বক্ষ, হৃদযন্ত্ৰ, আৰু চকুৰ চেলাউৰিৰ পৰা উদ্ভূত হৈছিল। ভাগৱত পুৰাণকে ধৰি অন্যান্য শাস্ত্ৰৰ বিৱৰণ মতে দক্ষই শিৱক কৰা অপমানৰ ফলস্বৰূপে দুবাৰকৈ জন্ম ল'ব লগা হৈছিল। তেওঁ ব্ৰহ্মাৰ মানসপুত্ৰ আছিল। দক্ষযজ্ঞৰ ঘটনাক্ৰমৰ পিছত তেওঁ দ্বিতীয় জন্ম লৈছিল।
মিছ আৰ্থ
আৰম্ভণি
কেৰোচেল প্ৰডাকচনে ২০০১ চনত মিছ আৰ্থৰ প্ৰথম সংস্কৰণটো এক আন্তৰ্জাতিক পৰিৱেশ অনুষ্ঠান হিচাপে মুকলি কৰিছিল। পৰিৱেশ সংৰক্ষণৰ প্ৰচাৰৰ বাবে সৌন্দৰ্য প্ৰতিযোগিতাৰ উদ্যোগক এক কাৰ্যকৰী সঁজুলি হিচাপে প্ৰদৰ্শন কৰাৰ লক্ষ্যৰে এই অনুষ্ঠান যুগুত কৰা হৈছিল।   ২০০১ চনৰ ৩ এপ্ৰিলত এখন সংবাদমেলত প্ৰথমে এই প্ৰতিযোগিতাখন আনুষ্ঠানিকভাৱে প্ৰৱৰ্তন কৰা হৈছিল।
প্ৰসূতি
বিবাহ আৰু সতি-সন্তান
হিন্দু আচাৰ পৰম্পৰাত দক্ষ আৰু প্ৰসূতিৰ বিবাহকেই সৰ্বপ্ৰথম হিচাপে আখ্যা দিয়া হয়। বিষ্ণু পুৰাণ, লিংগ পুৰাণ আৰু পদ্ম পুৰাণ ৰ ব্যাখ্যা অনুসৰি দক্ষ আৰু তেওঁৰ দাম্পত্যসংগী প্ৰসূতিৰ মিলনত কেইবাগৰাকীও দুহিতাৰ জন্ম হৈছিল। তেওঁলোকৰ সংখ্যাক লৈ বহুমত আছে যদিও সৰহ সংখ্যক শাস্ত্ৰজ্ঞই সেই সংখ্যাটো ২৪ হিচাপে স্বীকৃতি দিছে। তেওঁলোকৰ কেইগৰাকীমান হৈছে — শ্ৰদ্ধা, ভক্তি, ধৃতি, তুষ্টি, পুষ্টি, মেধা, ক্ৰিয়া, বুদ্ধিকা, লজ্জা গৌৰী, বাপু, শান্তি, সিদ্ধিকা, কীৰ্ত্তি, খ্যাতি, সম্ভূতি, স্মৃত্তি, প্ৰীতি, ক্ষমা, সন্নতি, অনসূয়া, উৰ্জ্জা, স্বাহা, স্বাধা আৰু সতী দেৱী। পদ্ম পুৰাণৰ বৰ্ণনা অনুসৰি, দক্ষই অনুভৱ কৰিলে ২৪ গৰাকী দুহিতা সৃষ্টিৰ ধাৰা অক্ষুন্ন ৰাখিবলৈ পৰ্য্যাপ্ত নহয়, আৰু সেয়েহে মুঠতে ৬০ গৰাকী দুহিতাৰ সৃষ্টি হ'ল। অৱশ্যে, অন্যান্য হিন্দু শাস্ত্ৰসমূহত এই ৬০ গৰাকী দুহিতাক দেৱী পাঞ্চজনী (বা অসিক্নী)ৰ সন্তান হিচাপে উল্লেখিত হৈছে।
মিছ আৰ্থ
আৰম্ভণি
এই প্ৰতিযোগিতাখনত ফিলিপাইনৰ চৰকাৰী সংস্থা, যেনে ফিলিপাইনৰ পৰ্যটন বিভাগ (ডি অ' টি), পৰিৱেশ আৰু প্ৰাকৃতিক সম্পদ বিভাগ (ডি ই এন আৰ), আৰু মেট্ৰ'পলিটান মানিলা উন্নয়ন প্ৰাধিকৰণ (এম এম ডি এ), লগতে ৰাষ্ট্ৰসংঘৰ পৰিৱেশ কাৰ্যসূচী (ইউ এন ই পি) আৰু গ্ৰীণপীছৰ দৰে আন্তৰ্জাতিক পৰিৱেশ গোটৰ সৈতে ইয়াৰ পৰিৱেশগত সমৰ্থন আগবঢ়াবলৈ চুক্তিবদ্ধ।  প্ৰতিযোগিতাৰ বিজয়ীগৰাকীয়ে  বিভিন্ন দেশ ভ্ৰমণ কৰে আৰু অংশগ্ৰহণকাৰী দেশসমূহৰ পৰিৱেশ বিভাগ আৰু মন্ত্ৰালয়ৰ প্ৰকল্পৰ সৈতে জড়িত হয়।  প্ৰতিনিধিসকলে বৃক্ষৰোপণ অনুষ্ঠান, পাৰিপাৰ্শ্বিক আৰু সাংস্কৃতিক কাৰ্যসূচী পৃষ্ঠপোষকতা ভ্ৰমণতো অংশগ্ৰহণ কৰে।
প্ৰসূতি
তথ্যসূত্ৰ
শ্ৰেণী:হিন্দু দেৱী
মিছ আৰ্থ
আৰম্ভণি
২০০১ চনৰ অক্টোবৰ মাহত মিছ আৰ্থে "বিউটিজ ফৰ এ কজ" (বিশেষ উদ্দেশ্য লৈ সৌন্দৰ্য) শ্লোগান গ্ৰহণ কৰে, আৰু ২০০৩ চনত প্ৰথম "বিশেষ উদ্দেশ্য লৈ সৌন্দৰ্য" পুৰস্কাৰ প্ৰদান কৰা হয়।  ২০০৪ চনত মিছ আৰ্থ ফাউণ্ডেচন সৃষ্টি কৰা হয় যাতে প্ৰতিযোগিতাখনৰ উদ্দেশ্য সমূহ আগবঢাই লৈ যায় আৰু পৰিৱেশৰ সংৰক্ষণ আৰু উন্নতিৰ সৈতে সক্ৰিয়ভাৱে জড়িত স্থানীয় আৰু আন্তঃৰাষ্ট্ৰীয়গোট আৰু বেচৰকাৰী সংগঠনসমূহৰ সৈতে কাম কৰে।  মিছ আৰ্থ ফাউণ্ডেচন অভিযানত যুৱ প্ৰজন্মক পৰিৱেশ সজাগতাত শিক্ষিত কৰাৰ ওপৰত গুৰুত্ব দিয়া হয়।  ইয়াৰ মুখ্য প্ৰকল্প "আই লাভ প্লেনেট আৰ্থ স্কুল ট্যুৰ", স্কুলীয়া শিশুসকলৰ বাবে শিক্ষামূলক সহায়ক শিক্ষা আৰু বিতৰণ কৰে। [36] [37] [38] মিছ আৰ্থে শিশুসকলক পৰিৱেশৰ যত্ন লোৱা, নৱীকৰণযোগ্য শক্তিৰ ওপৰত সজাগতা আৰু জৈৱ বৈচিত্ৰ্যৰ বিষয়ে শিক্ষিত কৰিবলৈ ফিলিপাইনৰ দৈনিক অনুসন্ধানকাৰীৰ "ৰিড-এলং কাহিনী কোৱা কাৰ্যসূচী"ৰ সৈতেও অংশীদাৰীত্ব কৰিছিল। ইয়াৰ মুখ্য প্ৰকল্প, "আই লাভ প্লেনেট আৰ্থ স্কুল ট্যুৰ", স্কুলীয়া শিশুসকলৰ বাবে শৈক্ষিক সহায়ক বিতৰণ কৰে. মিছ আৰ্থে শিশুসকলক পৰিৱেশৰ যত্ন লোৱাৰ বিষয়ে শিক্ষিত কৰিবলৈ ফিলিপাইনৰ দৈনিক অনুসন্ধানকাৰী ৰ "ৰিড-এলং কাহিনী কোৱা কাৰ্যসূচী"ৰ সৈতেও জডিত হয়, আৰু তেওঁলোকে নৱীকৰণযোগ্য শক্তি, আৰু জৈৱ বৈচিত্ৰ্য আদি বিষয়ৰ ওপৰত গুৰুত্ব দিয়ে। মিছ আৰ্থ ফাউণ্ডেচনে লোকসকলক "৫আৰ" (5R) অনুসৰণ কৰি পৰিৱেশৰ অৱক্ষয়ৱ  বিৰুদ্ধে আৰু পাৰিপাৰ্শ্বিক সুৰক্ষাৰ হৈ কাম কৰিবলৈ শিক্ষিত কৰে। ৫আৰ হৈছে পুনৰ্বিবেচনা, হ্ৰাস, পুনৰ ব্যৱহাৰ, পুনৰ ব্যৱহাৰৰ উপযোগী কৰা, আৰু সন্মান কৰা।
মিছ আৰ্থ প্ৰতিযোগিতাখন বিগত বছৰবোৰত সম্প্ৰসাৰিত হৈছে, আৰু প্ৰতি বছৰে অধিক দেশে অংশগ্ৰহণ কৰা দেখা গৈছে। প্ৰতিখন মহাদেশতে ৰাষ্ট্ৰীয় মিছ আৰ্থ প্ৰতিযোগিতাৰ সংখ্যা বৃদ্ধি পাইছে। ২০০৩ চনত মিছ ইণ্টাৰনেচনেলৰ প্ৰাৰ্থীৰ সংখ্যাও অতিক্ৰম কৰি ই তৃতীয় বৃহত আন্তঃৰাষ্ট্ৰীয় সৌন্দৰ্য প্ৰতিযোগিতাহিচাপে পৰিগণিত হয়। ২০০৬ চনত, মিছ আৰ্থ প্ৰতিযোগিতাখনে ৰাষ্ট্ৰসংঘৰ পৰিৱেশ কাৰ্যসূচীৰ চেম্পিয়নছ অফ দা আৰ্থ, ২০০৫ চনত ৰাষ্ট্ৰসংঘৰ দ্বাৰা স্থাপিত বাৰ্ষিক আন্তৰ্জাতিক পৰিৱেশ বঁটাবোৰৰ সহ-আয়োজক হ'বলৈ আৰম্ভ কৰে যাতে উৎকৃষ্ট পৰিৱেশ প্ৰাপ্তকৰ্তা আৰু নেতাসকলক নীতি গত পৰ্যায়ত স্বীকৃতি দিয়া যায়।  মিছ আৰ্থে গ্ৰীণপীছৰ সৈতে যোগ দি জিনপ্ৰযুক্তিগত খাদ্য শস্যৰ ওপৰত নিষেধাজ্ঞা, জৈৱিক কৃষিৰ প্ৰচাৰ আৰু বহনক্ষম কৃষিৰ উন্নতিৰ বাবে আহ্বান জনায়। মিছ আৰ্থ ফাউণ্ডেচনে ২০১৬ চনত ইয়াৰ প্ৰতিষ্ঠাপক আৰু অধ্যক্ষ, আমেৰিকা যুক্তৰাষ্ট্ৰৰ প্ৰাক্তন উপ-ৰাষ্ট্ৰপতি এল গ'ৰৰ দ্বাৰা পৰিচালিত "জলবায়ু বাস্তৱ নেতৃত্ব কৰ্পছ প্ৰশিক্ষণ"ৰ বাবে জলবায়ু বাস্তৱ প্ৰকল্পৰ সৈতে মিলিত হৈছিল। ইয়াৰ মূল উদ্দেশ্য আছিল জলবায়ু পৰিৱৰ্তনৰ ওপৰত এক সজাগতাৰ সৃষ্টি কৰা।
ইকো-ফেশ্বন ডিজাইন প্ৰতিযোগিতা
৪ নৱেম্বৰ, ২০০৮ তাৰিখে, মিছ আৰ্থ ফাউণ্ডেচনৰ দ্বাৰা পেছাদাৰী আৰু অ-পেছাদাৰী ফেশ্বন ডিজাইনাৰসকলৰ বাবে পৰিৱেশ-অনুকূল ডিজাইন ৰখাৰ বাবে বাৰ্ষিক অনুষ্ঠান হিচাপে প্ৰথম মিছ আৰ্থ ইকো-ফেশ্বন ডিজাইন প্ৰতিযোগিতা আৰম্ভ কৰা হৈছিল। পোছাকৰ ডিজাইনবোৰ পুনৰ্ব্যৱহাৰযোগ্য, প্ৰাকৃতিক সামগ্ৰী, জৈৱিক সামগ্ৰী, আৰু পৰিৱেশৰ লগত খাপখোৱা ডিজাইন বা আৰ্হিৰ পৰা তৈয়াৰ কৰা হয় যি দৈনন্দিন জীৱনত পিন্ধাৰ যোগ্য।
অৱস্থান
প্ৰতিযোগিতাখন ২০০১ চনৰ পৰা ২০০৯ চনলৈ প্ৰতি বছৰে ফিলিপাইনছত অনুষ্ঠিত হৈছিল। ২০০৬ চনৰ ১৫ নৱেম্বৰত চিলিৰ ছান্টিয়াগোত মিছ আৰ্থ ২০০৬ অনুষ্ঠিত হোৱাৰ কথা আছিল, কিন্তু আয়োজক দেশখনে আয়োজক সমিতিৰ প্ৰয়োজনীয়তা পূৰণ কৰাত ব্যৰ্থ হয়; ফলত প্ৰতিযোগিতাখন ফিলিপাইনছলৈ ঘূৰাই অনা হৈছিল।
২০০৮ চনত, মেট্ৰ'পলিটান মানিলাৰ বাহিৰত প্ৰথমবাৰৰ বাবে এই প্ৰতিযোগিতা অনুষ্ঠিত হৈছিল। ইয়াক ২০০৮ চনৰ ৯ নৱেম্বৰত পাম্পাঙ্গাৰ এঞ্জেলছ চিটিৰ ক্লাৰ্ক এক্সপো এম্ফিথিয়েটাৰত অনুষ্ঠিত হৈছিল।
২০০৯ চনত, প্ৰতিযোগিতাখন প্ৰথমবাৰৰ বাবে লুজন দ্বীপৰ বাহিৰত অনুষ্ঠিত হৈছিল। মিছ আৰ্থ 2009-ৰ বাবে ৰাজ্যাভিষেক নিশাৰ স্থান ফিলিপাইনছৰ বৰাকে দ্বীপৰ বৰাকে ইকোভিলেজ ৰিজৰ্ট আৰু কনভেনচন চেণ্টাৰত অনুষ্ঠিত হৈছিল। ২০১০ চনত, অৱশেষত ফিলিপাইনছৰ বাহিৰত প্ৰথমবাৰৰ বাবে প্ৰতিযোগিতাখন অনুষ্ঠিত হৈছিল। মিছ আৰ্থ ২০১০ৰ বাবে ৰাজ্যাভিষেক নিশাৰ স্থান ভিয়েটনামৰ নহা ট্ৰাংৰ ভিনপাৰ্ল লেণ্ড এম্ফিথিয়েটাৰত অনুষ্ঠিত হৈছিল।
২০১০ চনত, অৱশেষত ফিলিপাইনছৰ বাহিৰত প্ৰথমবাৰৰ বাবে প্ৰতিযোগিতাখন অনুষ্ঠিত হৈছিল। মিছ আৰ্থ ২০১০-ৰ বাবে ৰাজ্যাভিষেক নিশাৰ স্থান ভিয়েটনামৰ নহা ট্ৰাঙৰ ভিনপাৰ্ল লেণ্ড এম্ফিথিয়েটাৰত অনুষ্ঠিত হৈছিল।
২০১১ চনত, প্ৰতিযোগিতাখন 3 ডিচেম্বৰ, ২০১১ তাৰিখে থাইলেণ্ডৰ বেংককৰ মুয়াং থং থানিৰ ইম্পেক্টত অনুষ্ঠিত হোৱাৰ কথা আছিল কিন্তু থাইলেণ্ডৰ বান পৰিস্থিতিৰ বাবে, কেৰোচেল প্ৰডাকচনে মিছ আৰ্থ ২০১১ প্ৰতিযোগিতাৰ স্থান ফিলিপাইনছৰ মানিলালৈ স্থানান্তৰ কৰাৰ সিদ্ধান্ত লয়।
২০১২ চনত, প্ৰতিযোগিতাখন ইণ্ডোনেছিয়াৰ বালিত অনুষ্ঠিত হোৱাৰ কথা আছিল কিন্তু আয়োজকসকলে সময়মতে নিম্নতম প্ৰয়োজনীয়তা পূৰণ কৰা নাছিল, সেয়েহে ইয়াক ফিলিপাইনলৈ ঘূৰাই অনা হৈছিল।   মিছ আৰ্থ ২০১২ ২৪ নৱেম্বৰ, ২০১২ তাৰিখে ফিলিপাইনছৰ মুনটিনলুপাৰ প্ৰাসাদত অনুষ্ঠিত হৈছিল। ২০১৫ চনত, অষ্ট্ৰিয়াৰ ভিয়েনাৰ মাৰ্ক্স হালেত ইউৰোপত প্ৰথমবাৰৰ বাবে এই প্ৰতিযোগিতা অনুষ্ঠিত হৈছিল।
ঢ়
ঢ় অসমীয়া ব্যঞ্জনবৰ্ণ মালাৰ ৩৬ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ঢ়'ও এটি ব্যঞ্জন বৰ্ণ, সেয়ে 'ঢ়' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।
তথ্যসংগ্ৰহ
শ্ৰেণী:অসমীয়া ব্যঞ্জনবৰ্ণ
অচিন্ত্য শিউলি
অচিন্ত্য শিউলি (Achinta Sheuli; জন্ম: ২৪ নৱেম্বৰ ২০০১) এগৰাকী ভাৰতীয় ভাৰোত্তোলনকাৰী। তেওঁ এই প্ৰতিযোগিতাৰ ৭৩ কেজিৰ শাখাত অংশগ্ৰহণ কৰে। ২০২১ চনৰ জুনিয়ৰ বিশ্ব ভাৰোত্তোলন চেম্পিয়নশ্বিপত তেওঁ ৰূপৰ পদক লাভ কৰিছিল। আৰু তেওঁ দুবাৰকৈ কমনৱেলথ চেম্পিয়নশ্বিপৰ স্বৰ্ণ পদক বিজয়ী। বাৰ্মিংহাম ২০২২ কমনৱেলথ গেমছত তেওঁ ৩১৩ কিলোগ্ৰামৰ খেলৰ অভিলেখ গঢ়ি সোণৰ পদক লাভ কৰে।
প্ৰাথমিক জীৱন
হাওৰা জিলাৰ পাঞ্চলাৰ দেউলপুৰৰ এটা নিম্ন মধ্যবিত্ত পৰিয়ালত শিউলিৰ জন্ম হৈছিল। ২০১৩ চনৰ এপ্ৰিল মাহত দেউতাক প্ৰতীক শিউলিৰ মৃত্যু হয়। দেউলপুৰ হাইস্কুলৰ পৰা শিউলিয়ে হাইস্কুলীয়া শিক্ষা সাং কৰে। শিউলিয়ে হাৰিয়ানাৰ যুৱ ৰাষ্ট্ৰীয় খেলত অংশগ্ৰহণ কৰি তৃতীয় স্থান দখল কৰে। তেওঁৰ ককায়েক আলোক শিউলিয়ে অচিন্ত্যৰ ক্ৰীড়া কেৰিয়াৰক আগবাঢ়ি যোৱাত সমৰ্থন কৰে। শিউলিয়ে ২০১৩ চনৰ ৰাষ্ট্ৰীয় পৰ্যায়ৰ জুনিয়ৰ ভাৰোত্তোলন প্ৰতিযোগিতাত ৫০কিলোগ্ৰাম শাখাত জয়লাভ কৰে আৰু ২০১৪ চনত আৰ্মি স্প'ৰ্টছ ইনষ্টিটিউট, পুনেত প্ৰৱেশ কৰাৰ সুযোগ পায়।
তথ্যউৎস
শ্ৰেণী:ক্ৰীড়াবিদ শ্ৰেণী:ভাৰোত্তোলক শ্ৰেণী:পশ্চিমবঙ্গৰ ব্যক্তি শ্ৰেণী:২০০১ চনত জন্মগ্ৰহণ কৰা ব্যক্তি
লাইশ্ৰাম চৰিতা দেৱী
লাইশ্ৰাম চৰিতা দেৱী ( জন্ম ১ মাৰ্চ, ১৯৮২) মণিপুৰৰ এগৰাকী ভাৰতীয় বক্সাৰ। তেওঁ এগৰকী জাতীয় চেম্পিয়ন আৰু প্ৰাক্তন আন্তৰাষ্ট্ৰীয় চেম্পিয়ন। ২০০৯ চনত তেওঁ ক্ৰীড়াৰ জগতলৈ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে ’অৰ্জুন বঁটা’ প্ৰদান কৰে।
শৈশৱ
চৰিতা দেৱীৰ জন্ম হৈছিল মণিপুৰৰ থৌবাল জিলাত। কৃষক পৰিয়য়ালৰ আঠোটা সন্তানৰ ভিতৰত তেওঁ ষষ্ঠ আছিল। তেওঁৰ শৈশৱৰ প্ৰায়ভাগ সময় অতিবাহিত হৈছিল খেতি পথাৰত মাক দেউতাকক সহায় কৰি। তেওঁ মণিপুৰৰ ৱাইথৌ মপল উচ্চ মাধ্যমিক বিদ্যালয় (Waithou Mapal High School) আৰু থৌবালৰ বাল বিদ্যামন্দিৰত স্কুলীয়া শিক্ষা সাং কৰে। পৰৱৰ্ত্তী সময়ত বক্সিঙৰ কাৰ্য্যক্ৰমণিকাৰ সৈতে খাপ খুৱাই লোৱাৰ অৰ্থে তেওঁ মুক্ত শিক্ষা লৈ উচ্চতৰ মাধ্যমিক শ্ৰেণী সম্পূৰ্ণ কৰে।
কেৰিয়াৰ
দেৱীয়ে ২০০০ চনত বক্সিঙত যোগদান কৰে। ইয়াৰ পৰৱৰ্ত্তী বছৰটোতে তেওঁ বেংককত অনুষ্ঠিত এছিয়ান বক্সিং চেম্পিয়নশ্বিপত ভাৰতত প্ৰতিনিধিত্ব কৰি ৰূপৰ পদক লাভ কৰে। ইয়াৰ পিছত তেওঁ বিভিন্ন আন্তৰাষ্ট্ৰীয় প্ৰতিযোগিতাত পদক লাভ কৰিবলৈ সক্ষম হৈছে। ইয়াৰ ভিতৰত উল্লেখযোগ্যসমূহ হৈছে-
২০১৪ চনৰ এছিয়ান গেমছ বিতৰ্ক
দেৱীয়ে ২০১৪ চনত দক্ষিণ কোৰিয়াত অনুষ্ঠিত এছিয়ান গেমছৰ বাবে নিৰ্বাচিত হয় ( 2014 Asian Games lightweight) কোৱাৰ্টাৰ ফাইনেলত ৩-০ ৰে জিকি ৩০ ছেপ্টেম্বৰৰ দিনা তেওঁ ছেমিফাইনেলত দক্ষিণ কোৰিয়াৰ পাৰ্ক জি-না (Park Ji-Na) বিৰুদ্ধে খেলে। খেলখনৰ শেষত তেওঁক বিচাৰক মণ্ডলীয়ে ০-৩ ত পৰাজিত হোৱা বুলি ৰায় দিয়ে। এই ৰায়ে যথেষ্ট বিতৰ্কৰ সৃষ্টি কৰে। ইয়াৰ কাৰণ আছিল, দেৱীয়ে তৃতীয় আৰু চতুৰ্থ ৰাউণ্ডত দেৱীয়ে পাৰ্কক পৰাজিত কৰিছিল আৰু প্ৰথম দুটা ৰাউণ্ডতো পাৰ্কক ধৰাসায়ী কৰে। এই ঘটনাৰ পিছত ভাৰতীয় দলে বিচাৰকৰ সিদ্ধান্তৰ বিৰুদ্ধে প্ৰতিবাদ দাখিল কৰে কিন্তু টেকনিকেল কমিটিয়ে সেই আবেদন খাৰিজ কৰে। বঁটা বিতৰণীত দেৱীয়ে ব্ৰঞ্জৰ পদক গ্ৰহণ নকৰে বুলি ঘোষণা কৰি ৰূপৰ পদক লাভ কৰা পাৰ্কক এই পদক ল’বলৈ আহ্বান জনায়। অৱশ্যে পিছত তেওঁ পদকটো গ্ৰহণ কৰিবলৈ মান্তি হয়। এই ঘটনাৰ পিছত টেকনিকেল কমিটিয়ে এবছৰৰ বাবে দেৱীৰ অংশগ্ৰহণ বাতিল কৰে আৰু তেওঁৰ ক’চকো অব্যাহতি দিয়া হয়।
তথ্যউৎস
শ্ৰেণী:ভাৰতৰ ব্যক্তি শ্ৰেণী:মণিপুৰৰ ব্যক্তি শ্ৰেণী:অৰ্জুন বঁটা বিজয়ী শ্ৰেণী:ভাৰতৰ বক্সাৰ
হলিৰাম ঢেকিয়াল ফুকন
হলিৰাম ঢেকিয়াল ফুকন (১৮০২-১৮৩২) এজন উকিল আৰু লেখক আছিল। তেওঁৰ পিতৃৰ নাম পৰশুৰাম বৰুৱা আৰু মাতৃৰ নাম আছিল কামেশ্বৰী। দেউতাকৰ মৃত্যুৰ পিছত চৈধ্য বছৰ বয়সত তেওঁ হাদিৰাচকীত দুৱলীয়া বৰুৱা হয়। চন্দ্ৰকান্ত সিংহৰ সৈতে মানৰ লগত হাদিৰাচকীত ৰণ কৰাৰ পিছত স্বৰ্গদেৱে তেওঁক ঢেকিয়াল ফুকন পদবী দিয়ে। ইংৰাজী ১৮২৫ চনত কোম্পানীৰ আমোলত তেওঁ অসমৰ নামনি খণ্ডৰ কালেক্টৰ চিৰস্তাদাৰ নিযুক্ত হয়। ১৮৩২ চনত তেওঁ গুৱাহাটীত এচিছটেণ্ট মেজিছট্ৰেট হয়।
পাৰিবাৰিক জীৱন আৰু ব্যক্তিত্ব
পিতৃ পৰশুৰাম বৰুৱাৰ মৃত্যুৰ সময়ত হলিৰামৰ বয়স আছিল মাত্ৰ ১৪ বছৰ। পিতৃৰ অবৰ্তমানত দুৱৰীয়া বৰুৱাৰ দায়িত্ব লোৱাৰ সময়তে ১৮১৮ চনত মানৰ প্ৰথম আক্ৰমণৰ সূচনা হয়। তেওঁ মানৰ বিৰুদ্ধে প্ৰতিৰোধ গঢ়ি তোলাৰ উদ্দেশ্যে বঙালহাটত তেওঁৰ অধীনত শিখ আৰু হিন্দুঃস্থানী সৈন্যৰ এটি বাহিনী সংগঠন কৰে। সেই বাহিনীৰ সহায়ত তেওঁ মানৰ বিৰুদ্ধে যথেষ্ট বীৰত্ব প্ৰদৰ্শন কৰিলেও পৰাজয় স্বীকাৰ কৰি গুৱাহাটীৰ পৰা হাদিৰাচকীলৈ পলায়ন কৰে। হাদিৰাচকীতো পৰায়জ হোৱাত সপৰিবাৰে যোগীঘোপাত উপস্থিত হয়। তাৰ পৰাই তেওঁ তীৰ্থ ভ্ৰমণৰ বাবে যাত্ৰা কৰে। গোৱালপাৰাত থাকোঁতেই মাজুলীৰ আঁহতগুড়িৰ সত্ৰাধিকাৰ কুশদেৱ গোস্বামীৰ কন্যা প্ৰসূতিৰ লগত তেওঁৰ বিবাহ হয়। পাছত হলিৰামে নগাঁৱত মাটিৰ জৰীপৰ কামত যাওঁতে আন এগৰাকী কন্যা তিলোত্তমা ওৰফে কল্যাণীক বিবাহ কৰায়। হলিৰামৰ প্ৰথমা পত্নী প্ৰসূতিৰ গৰ্ভত প্ৰথমে এটি কন্যা জন্মে। অৱশ্যে এই কন্যাৰ মৃত্যু ঘটে। ১৮২৯ খ্ৰীঃ তেওঁৰ আন এক পুত্ৰ জন্ম হয়। তেৱেঁই হ’ল অসমীয়া ভাষা পুনৰ প্ৰবৰ্তনৰ অগ্ৰদূত আনন্দৰাম ঢেকিয়াল ফুকন।
নৈষ্ঠিক হিন্দু হলিৰামে গয়া, কাশী, প্ৰয়াগ, শ্ৰীক্ষেত্ৰ প্ৰভৃতি তীৰ্থ গমন কৰি প্ৰত্যেক স্থানতে বিস্তৰ দান দক্ষিণা কৰিছিল। কামাখ্যা মন্দিৰৰ শীৰ্ষত এটি স্বৰ্ণ কলহ হলিৰামে দান কৰিছিল। তেওঁ উমানন্দ, হয়গ্ৰীব মাধব, উগ্ৰতাৰা প্ৰভৃতি দেবালয়তো তেওঁ অনেক দান কৰিছিল। হলিৰাম তন্ত্ৰশাস্ত্ৰতো বিশেষ পাৰদৰ্শী আছিল। পূজা, হোম, শান্তি, স্বস্ত্যয়ন প্ৰভৃতিত বিশ্বাসী হলিৰামৰ নিৰ্দেশত তেওঁৰ ঘৰত বাৰমাহে বিভিন্ন পাৰ্বণ অতি সমাৰোহেৰে অনুষ্ঠিত হৈছিল। তেওঁ নিতৌ পূজা সেৱাত যথেষ্ট সময় ব্যয় কৰিছিল। এই স্বধৰ্মনিষ্ঠ, শিক্ষিত, দানশীল, উদাৰ-হৃদয় ব্যক্তিৰ নিকট জাতিবৰ্ণ নিৰ্বিশেষে অসমীয়া, বাঙ্গালী, হিন্দুঃস্থানী সকলোৱেই সমান ব্যৱহাৰ পাইছিল। গীতবাদ্য বিষয়তো তেওঁৰ বিশেষ আগ্ৰহ আছিল। সকলো উৎসৱ পাৰ্বণতে তেওঁৰ ঘৰত গীতবাদ্যৰ ব্যৱস্থা হৈছিল। হলিৰামৰ অসাধাৰণ ব্যক্তিত্ব, সাহসিকতা আৰু সাংগঠনিক শক্তি অসাধাৰণ আছিল। কথিত আছে যে, তেওঁৰ কিবা কথাত বিট্ৰিছ চাহাবৰ হাতত আত্মসন্মান লাঘৱ হোৱাত তেওঁৰ নিৰ্দেশতে সকলো কৰ্মচাৰীয়ে ধৰ্মঘট কৰি তিনি দিন কৰ্মবিৰতি পালন কৰিছিল। চিনিয়ৰ কমিশ্যনাৰ চাহাবে সকলোকে অনুৰোধ কৰিহে কামত পুনৰ যোগদান কৰাব পাৰিছিল
কৰ্মজীৱন
ডেভিড স্কট চাহাবে যেতিয়া মানৰ আক্ৰমণত সৰ্বহাৰা হোৱা আসামবাসীক পুনৰ্বাসনৰ কামত নিযুক্ত হৈছিল তেতিয়া হলিৰামৰ দুৱৰীয়া বৰুৱা পৰিয়ালৰপৰা যথেষ্ট সহায় পাইছিল। স্কট চাহাবে তেওঁৰ পুনৰ সংস্থাপন কামত হলিৰামকেই প্ৰধান কাৰ্যকৰণিক নিযুক্ত কৰিছিল। হলিৰামৰ নিৰ্দেশ অনুসাৰিয়ে মাটি জৰীপ কৰি তাক বন্দোবস্তিত দিয়া হয়। প্ৰজায়ো তেওঁৰ কাম-কাজ ভাল পোৱা বুলি জনা যায়। স্কট চাহাবৰ অনুগ্ৰহ লাভৰ লগে লগে হলিৰাম চন্দ্ৰকান্ত সিংহ স্বৰ্গদেৱৰো প্ৰিয়পাত্ৰ হৈ উঠে। আৰু স্বৰ্গদেৱে হলিৰামক ঢেকিয়াল ফুকন উপাধিৰে বিভূষিত কৰে। তেওঁৰ ভাতৃ যজ্ঞৰামো খাৰঘৰীয়া ফুকন নামে অভিহিত হয়। ১৮২৫ খ্ৰীঃ এপ্ৰিল মাহত চেক্ৰেটাৰী সুইণ্টন (Swinton) চাহাবৰ আদেশানুযায়ী হলিৰাম গুৱাহাটী চহৰৰ কালেক্টৰী চিৰস্তাদাৰৰ পদত নিযুক্ত হয়। তোতিয়া অসামকে ‘উজনি আৰু নামনি” এই দুই ভাগত বিভক্ত কৰি চিনিয়ৰ সদৰ গুৱাহাটীতে স্থাপন কৰা হয়। ১৮৩২ খ্ৰীঃ ২০ ফেব্ৰুৱাৰীত হলিৰাম গুৱাহাটীৰ এচিষ্টেণ্ট মেজিষ্ট্ৰেট পদত ২৩০ টকা বেতনত নিযুক্ত হৈছিল।
মৃত্যু
তেওঁ এচিষ্টেণ্ট মেজিষ্ট্ৰেট হোৱাৰ মাত্ৰ কেইমাহমান পাছতে তেওঁৰ স্বাস্থ্যৰ অৱনতি হোৱাত প্ৰথমা পত্নী আৰু পুত্ৰ আনন্দৰাম সহ স্বাস্থ্য পৰিবৰ্তনৰ বাবে উমানন্দত বাস কৰিবলৈ লয়। ১৮৩২ খ্ৰীঃ জুলাই মাহত উমানন্দতে তেওঁৰ মৃত্যু হয়।
সাহিত্য চৰ্চা
তেওঁ বঙালী ভাষাত ভালেমান প্ৰবন্ধ আৰু দুখন গ্ৰন্থ ৰচনা কৰিছিল। তেওঁ বঙালী ভাষাত ৰচনা কৰা গ্ৰন্থ দুখন হ’ল: চাৰিটা খণ্ডত -আসাম বুৰঞ্জী (১৮২৮) আৰু কামৰূপৰ যাত্ৰা পদ্ধতি (১৮৩৩)। তদুপৰি সমসাময়িক বঙালী আলোচনী 'সমাচাৰ চন্দ্ৰিকা', 'সমাচাৰ দৰ্পণ' আদিত বহুকেইটা প্ৰবন্ধ ৰচনা কৰিছিল।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া সাহিত্যিক
আনন্দ কুমাৰস্বামী
আনন্দ কুমাৰস্বামী (ANANDA COOMARASWAMY) হৈছে এগৰাকী দাৰ্শনিক।
জন্ম আৰু বংশ পৰিচয়
আনন্দ কুমাৰস্বামী জন্ম হয় ১৮৭৭ চনৰ ২২ আগষ্টত তামিল পৰিয়ালত। তেখেতৰ পিতৃৰ নাম চাৰ মুটু কুমাৰ স্বামী আৰু মাতৃৰ নাম লেডি কুমাৰ স্বামী।
সাহিত্যৰাজি
তেখেতৰ বিখ্যাত গ্ৰন্থ হল *ইনণ্টডাকচন টু ইণ্ডিয়ান আৰ্ট
বঁটা আৰু সন্মান
তেখেতক লণ্ডন বিশ্ববিদ্যালয়ে ডক্টৰেট ইন চায়েন্স উপাধি প্ৰদান কৰে।
মৃত্যু
তেখেতৰ মৃত্যু হয় ১৯৪৭ চনৰ ৯ ছেপ্টেম্বৰত।
য়
য় অসমীয়া ব্যঞ্জনবৰ্ণ মালাৰ ৩৭ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত কৰবাত অকণমান হলেও বাধাপ্ৰাপ্ত হয়;স্বৰতন্ত্ৰী সঞ্চালিত হবও পাৰে বা নহবও পাৰে।
তথ্যসংগ্ৰহ
শ্ৰেণী:অসমীয়া ব্যঞ্জনবৰ্ণ
এক্সট্ৰেক্‌চন (চলচ্চিত্ৰ)
এক্সট্ৰেক্‌চন (Extraction; ) হ'ল ২০২০ চনৰ এখন আমেৰিকান একশ্যন-থ্ৰিলাৰ চলচ্চিত্ৰ। ছবিখন শ্ব্যাম হাৰগ্ৰাভৰ দ্বাৰা পৰিচালিত আৰু এণ্ড পাৰ্কছ, জো ৰুছো, এণ্টনি ৰুছো, ফাৰ্নান্দো লেওন গনজালেজ আৰু ৰিক স্কিলমেনৰ গ্ৰাফিক উপন্যাসৰ আধাৰত জো ৰুছোৰ দ্বাৰা ৰচিত। চলচ্চিত্ৰখনত ক্ৰিছ হেমছৱৰ্থ, ৰুদ্ৰাক্ষ জয়ছৱাল, ৰণদীপ হুদা, গোলছিফতেহ ফাৰাহানী, পংকজ ত্ৰিপাঠী, প্ৰিয়ংশু পেনিউলি আৰু ডেভিড হাৰবাৰে অভিনয় কৰিছে। ছবিখন প্ৰায় ৬৫ মিলিয়ন ডলাৰ বাজেটত নিৰ্মাণ কৰা হৈছিল।
চলচ্চিত্ৰখন নেটফ্লিক্সত, ২০২০ চনৰ ২৪ এপ্ৰিলত প্ৰকাশিত হৈছিল। ই সমালোচকসকলৰ পৰা মিশ্ৰ পৰ্যালোচনা পাইছিল, সমালোচকসকলে হেমছৱাৰ্থ, হুডা আৰু ষ্টাণ্টৰ কামৰ প্ৰশংসা কৰিছে কিন্তু দুৰ্বল কাহিনী আৰু অত্যধিক হিংসাত্মক দৃশ্যৰ কাৰণে দুখ প্ৰকাশ কৰিছে।
কাহিনী
এজন ভাৰতীয় ব্যৱসায়ীৰ পুতেকক অপহৰণ কৰি বাংলাদেশৰ ঢাকাত আটক কৰি ৰখা হয়। তাক উদ্ধাৰ কৰিবলৈ এজন ভাড়াৰ সেনাক নিয়োগ কৰা হয়। পিছত ল'ৰাটোক উদ্ধাৰ কৰিবলৈ চলি থাকে এটাৰ পাছত এটা অভিযান।
তথ্য সংগ্ৰহ
শ্ৰেণী:ইংৰাজী চলচ্চিত্ৰ শ্ৰেণী:আমেৰিকা যুক্তৰাষ্ট্ৰৰ চলচ্চিত্ৰ